Levítico 15 QA97 - Tatitusti Moisesampiru, Aaronampiruw - Bible Search\nJakenacana yakhepa k'añunacapjjata k'omachäwinaca\n1Tatitusti Moisesampiru, Aaronampiruw parläna; aqham saraquïnwa:\n2“Israelitanacarusti aqham sapjjam: Cunapachatejj mä jakejj usutäsina jathapa aywiyani ucapachasti uca jakejj k'añut uñt'atäniwa. 3Jakesti k'añuta uñt'ataraquïniwa, cunapachatejj usutäsina jathap aywiyani jan ucajj janisa aywiycjjani ucqhajja. Ucampis k'añut uñt'ataquipunïniwa.\n4“Cawqui chekarutejj uca jakejj iquini, ucan jathapa aywiyaraquini uca iquiñapasti k'añut uñt'ataraquïniwa. Cawqui chekarutejj uca jakejj kont'ani uca chekasti k'añut uñt'ataraquïniwa.\n5“Cawquïritejj uca jaken iquiñapa llamct'ani ucasti, isipa t'ajjsokasjjañapawa, uqhamarac jupa quipcasa jarekasjjañaparaquiwa, ucampisa jayp'ucama k'añut uñt'ataquïscaniwa.\n6“Cawquïri jaketejj uca aywiyiri jaken konuñaparu kont'ani ucasti, isipjja t'ajjsokasjjañapawa, uqhamarac jupa quipcasa jarekasjjañaparaquiwa, ucampisa jayp'ucama k'añuquipuniw uñjasiscani.\n7“Cawquïritejj uca jatha aywiyiri jakeru llamct'ani ucasti isipjja t'ajjsokasjjañaparaquiwa, ucatsti jupa quipcasa jarekasjjañaparaquiwa, ucampisa k'añut uñt'ataquipunïscaniwa jayp'thapiñapcamajja.\n8“Uca jatha aywiyiri usut jaketejj mayni k'oma jakeru thusjjatani, uca jakesti isinacapjja t'ajjsokasjjañapawa, uqhamarac jupa quipcasa jarekasjjañaparaquiwa, ucampisa k'añut uñt'ataquipunïscaniwa jayp'thapiñapcamajja.\n9“Cawquïri monturatejj uca jatha aywiyiri jaken lat'jjatatäni ucasti k'añut uñt'atapunïniwa.\n10“Cawquïri jaketejj uca jatha aywiyir jaken mä cuna kont'atapjjarusa llamct'ani ucasti k'añut uñt'atapunïniwa jayp'thapiñapcamajja.\n11“Cawquïri jatha aywiyiri usut jaketejj amparapa jan jarekasisa yakha jakeru llamct'ani, uca llamct'at jakejja isipjja t'ajjsokasjjañapawa, jupa pachpas jarekasiñaparaquiwa, ucampis k'añut uñt'atäniwa jayp'thapiñapcamajja.\n12“Uca jatha aywiyiri jaketejj mä ñek'e phuqhu llamct'ani, uca phuqhusti p'acjatäjjaraquiniwa; ucampisa maderat lurata yänacasti jarekatäjjaraquiniwa.\n13“Uca jaketejj uca jatha aywiyañ usupata c'umarachasjjani ucapachasti pakallko urunacaw jact'asini k'omachasiñapataquejja, isinacapjja t'ajjsokasjjaraquiniwa, uqhamarac jupas jalsu umampiwa jarekasjjaraquini, ucapachaw k'omachatäjjaraquini. 14Quimsakallko ururusti pä paloma jan ucajj pä palom wawanacwa caturaquini, ucatsti ucanac apt'atajj Tatitumpi Jiquisiñ Carpäquis uca nayräjjaruw sararaquini, take ucanaca Tatitun nayrakatapana sacerdoter catuyjjañataqui. 15Sacerdotesti mayjja jucha luratat sacrificio loktjjaraquini, maysti takpacha nact'ayasaw loktjjaraquini. Uqhamatwa take uca k'omachasïwi lurañanacjja Tatitun nayrakatapana phokharaquini, uca jatha aywiyiri usun jaketaquejja.\n16“Cunapachatejj mayni jakejj jatha ch'akarayasini ucapachasti take janchipwa umampi jarekasjjaraquini, ucatsti jayp'thapiñapcamajja k'añut uñt'ataraquïniwa.\n17“Cuna isinacjjarutejj, jan ucajj mä lip'ichjjarusa uca jaken jathapajj ch'akjjatcani, ucasti umampi t'ajjsokatäjjañapawa ucanacasti k'añut uñt'atäjjaraquiniwa jayp'thapcama.\n18“Mayni chachatejj mä warmimpi iquintani mayachasisa, uca khepatsti panpachaniw umampi jarekasjjapjjani, panpachaniraquiwa jayp'ucama k'añut uñt'ata kheparapjjani.\nWarminacan k'añunacapjjata k'omachasïwinaca\n19“Mayni warmitejj phajjsi wilapampïscani ucasti pakallko uruwa k'añut uñt'atäni. Cawquïritejj uca warmiru llamct'ani ucasti k'añut uñt'atäniwa, jayp'thapiñapcama.\n20“Cawqhanacarutejj uca warmejj phajjsi wilanïcasina iquini uca iquiñapasti k'añut uñt'atäniwa.\n“Cawqhanacarutejj kont'asiraquini, ucqhasti k'añut uñt'ataraquïniwa.\n21“Cawquïritejj uca phajjsi wilani warmin iquiñapa llamct'ani ucasti isinacapjja t'ajjsokasjjañapawa, uqhamaraqui jupa quipcasa jarekasjjañaparaquiwa, ucatsti jayp'ucama k'añut uñt'ataquipunïscaniwa.\n22“Cawquïritejj uca warmina mä cuna konjjatatapjjarusa llamct'ani ucasti isipjja t'ajjsokasjjañapawa jupa quipcasa jarekasjjañaparaquiwa, ucampisa jayp'ucamajja k'añut uñt'ataquipunïscaniwa. 23Uca warmin iquiñapsa jan ucajj mä cunapsa maynejj llamct'ani, ucasti k'añut uñt'ataquipunïscaniwa, jayp'thapcama.\n24“Maynitejj uca phajjsi wilani warmimpi iquintani, uqhamarac uca phajjsi wila usupampisa chicachasiraquini, ucasti pakallko urunacaw k'añut uñt'ata jicjjatasiraquini, uqhamarac cawqui chekarutejj uca jakejj iquintcqui uca chekasa k'añut uñt'ataraquïniwa.\n25“Mayni warmitejj wila sarayasini jan phajjsi usunïcasina, ucatsti uca wilapajj walja urunacaraqui uqham sarani, jan ucajj phajjsi wilapasa juc'ampi walja urunacampi sarascaquini ucapachasti, uca warmejj k'añut uñt'atäniwa uca wilapan sayt'añapcama, phajjsi wilanïcaspasa uqhama.\n26“Cawqharutejj uca wila apayasir warmejj iccani, jan ucajj cunanacjjarutejj kont'ascani ucanacasti k'añut uñt'atäniwa, cunjämatejj phajjsi wilapan saratajj k'añut uñt'atäqui uqhama.\n27“Cawquïritejj uca yänaca llamct'ani ucasti k'añut uñt'atäniwa. Isipjja t'ajjsokasjjañapawa, uqhamarac jupa quipcasa jarekasjjañaparaquiwa, ucampisa jayp'ucamajja k'añut uñt'ataquipunïscaniwa.\n28“Cunapachatejj uca wilapajj sayt'jjani ucqhasti pakallko urunacaw suyt'ani, uca khepatjja k'omaw uñjasjjaraquini. 29Quimsakallko urunacarusti pä paloma caturaquini jan ucajj pä palom wawanacsa, ucatsti ucanacjja sacerdoten ucaruw apjjaraquini Tatitumpi Jiquisiñ Carpa nayrakataru. 30Sacerdotesti uca palomanacat mayjja jucha luratata sacrificiot loktjjaraquini, maynïrsti k'ala nact'ayasaw loktjjaraquini. Uqhamwa sacerdotejj phokhani Tatitun nayrakatapana uca wila apayasir warmin k'omachasiñapa toketjja. 31Uqhamatwa jumanacajj israelitanacatjja take k'añunacjja jayaru apanucjjapjjäta, jan jiwarapjjañapataqui cawqhantejj nayajj utjcta uca cheka k'añuchapjjatap laycu.”\n32Acawa yatichäwinacajja cawquïri jakenacatejj usutäsinsa jan usutäsinsa jathanacapa aywiyasa sarnakapjjani, uqhamarac ch'akayapjjanisa ucanacataquejja, jupanacasti k'añut uñt'atäpjjaraquiniwa; 33uqhamaraqui cawquïri warminacatejj phajjsi wilanïpjje, jan phajjsi wilanïcasinsa wiljja sarayasipjje ucanacataquiwa. Take aca yatichäwinacasti chachanacataqui, uqhamarac warminacataquiwa; cawquïri chachanacatejj jatha aywiyasisa sarnakapjje, jan ucajj phajjsi wilani warmimpisa iquintapjje ucanacataquiwa.


Panamá: Sullkanakar Jist’antañ Watañ Utanw Nina Naqtawix Ch’axwaw Uñstayi · Global Voices Aymarata\nPanamá: Sullkanakar Jist’antañ Watañ Utanw Nina Naqtawix Ch’axwaw Uñstayi\nJaqukipäw uñt'ayata/apkatata 23 Chinuqa phaxsi 2011 14:48 GMT\nAka blog ullart'apxañäni English, Nederlands, Italiano, srpski, Español\nPanamankir pallapallax yaqha ch’axwawit jichha Ricardo Martinelli jilïr irpirin apnaqawipatw qilqi. Kaosenlared sityun jan walt’awx uñt’ayi:\nCentro de Cumplimiento de Menores satak ukasanx 7niw nakhantatapxi, 5nix jan walt’añankapxiwa, aka willküru uru chinuqa phaxsin utji.\nSullkanakax 8 uruw jan umanipkti sasaw arsupxäna capital markan uma pist’aw utjataplayku. 8 uru jilanakaw jan jarisitapkti, ni uma umt’atapktsa.\nMä celdaw nakhanti, ukatx sullkanakax pallapallanakaruw qhisphitañatak achikt’asipxana. Pallapallanakax janiw watxtasipkanti (no actuaban) q’axullanakan t’aqisiwipatx phiskasipxanwa.\nUka jan walt’awix kunayman unxtasiwa utjayi, kimsa sullkawirinakan jiwatapatx juk’ampiw arsusiwix uñjasi. Maysatx pallapallanakax q’umakiw mistuñ munapxi, maysatx panameñunakax jaljtawinw kunjams pallapallanakax lurapxi ukxa mayipxi.\nGloribeth Sinclair (@glorisin)Twitter tuqipanw uñt’ayi:\nJaniw amuyujampix askikaspati, mutuñ utankirinakan nakhantatataptxa, siti jupanakati jaqinakar jiwayapk jan ukax lunthatapk ukamp iyawapkchi ukjaxa!\nUkjatxa, Natash Pineda (@natashaP12) pallapallanakan lurawinakapxatx llakt’atawa.\nJaniw pallapallanakan sullkanakar yaqapxatapatx amuykti! 3niw jiwataxi, ukatx 4niw uñjataski. Turkakipawisti?\nSusana Merina Lezcano kullakax Sin mordazas blogupan masinakapat arsuw arst’i, kunjamti, waynanakax arsupki janiw juchanipkiti saina ukjamarak yatiwtuqins arski, janiw jaqinakax ukham uñjatapkaspati.\nMutuñ utan jist’antatanakan wila masinakapax uñtañ tikan (televisíon) arsupxi, jupax janiw qhurukanti, metrallitampikiw illapt’apxäna sasina” kunjamti nayrir waynax jiwk ukan awichapax arsuwayki ukjama. Jan waliwa, wawanakapan jan wali thakhinkatapaxa, wawanakapan armanipxatapax jupanakatakix janis kunakasp ukjamawa.\nSusanax yapxatiwa, kunti sullkanakax mutuñ utan phuqhapk ukanakax pallapallanakar uka pachapa phuqhaw lurayki uka kipka:\nPallapallanakx jan jaqinakjamat sarnaqapxi? Janiw yaqhxa suyksnati, aka pallapallanakx pachpa markat jutiripxiwa, jupanakjam jan walin jakiripxarakiwa.\nPublio De Gracia (@PubioDeGracia) panameñunakaruw t’aqhisisaw nakhantat jiwapxi sasin amtayi.\nescucho que algunos aplauden lo del centro de custodio de menores, xq no importa eran «maleantes», CARAJO! eran seres humanos x Dios\nYaqhipanakax ampar t’axlliraw ist’apxi janiw impurtkiti maliyantinakapxanwa”, CARAJO! Jaqinakpachancha ay…!!! Tata\nYadisel Buendia (@yadiselbuendia)waranqa panameñunakaruw khitinakati jan walt’awin chikanchasipk ukanakan jist’antatapxañapatak mayipxi.\nJaniw khitis jist’antatakiti sullkanak kunraxa. Paniniw jiwataxi! Reina markajan jan askitapa\nJuk’a pachakiw amuyañjatx utji, markan jan walt’awir suyt’ayañataki,Miguelangel Moreno jilaw amtayistu (@mikemokast):\nKunjam seguridad publica jaqinakas utjistu; sullkanakan ninan nakhantatatapatx amuyt’atawa.\nPallapallanakn uka jan walin chikanchasitaptx kunankanis ukaw suyt’ataski. Jichhaxa, panameñunakax jan uka pachapa jan walt’awix utjaspati ukawa suyapxi.


Awkimpejj mayakïkchisa, janiw Diosäkiti | Jesusan sarnaqatapa\nAwkimpejj mayakïkchisa, janiw Diosäkiti\n“NAYAMPI AWKIMPEJJ MAYAKÏPJJTWA”\nJESUSAJJ JANIW DIOSÄKTI SASAW SÄNA\nTemplojj Diosar katuyaskäna uka fiesta amtiriw Jesusajj Jerusalenar saräna. Niya patak maranak nayrajja, Antíoco Epífanes IV (cuarto) sirio reyiw templo katuntasïna, ukatjja templon altaraparojj yaqha altarwa lurayäna. Qhepatjja mä judío sacerdoten yoqanakapaw Jerusalén marka mayampi katjjapjjäna, ukatwa mayampi Diosar templo katuyapjjarakïna. Uka urut qalltasinwa sapa marajj 25 de kislev urun uka fiesta amtapjjerïna. Uka kislev phajjsejja noviembre tukuy urunakata diciembre qallta urunakkamaw jichhürunakan waktʼaspa.\nUka phajjsejj wali thayänwa, Jesusajj Salomonan Machonanakapa sat cheqan sarnaqaskäna. Judionakaw jupar muyuntasin akham sapjjäna: “¿Kunapachkamarak nanakar pächasiyapjjetätasti? Jumatejj Cristöstajja, qhanay sapjjeta” sasa (Juan 10:22-24). Jesusajj sänwa: “Nayajj sisjjapjjsmawa, jumanakajj janiw creyipktati” sasa. Jesusajja mä phuju jakʼan mä samaritanarojj ‘nayaw Cristötjja’ sasin säna, ukampis janiw Jerusalenankir uka judionakarojj ukham qhana arunakampi siskänti (Juan 4:25, 26). Jupanakarojj jupajj khitïnsa ukjja akham sasakiw qhanañchäna: “Cheqpachapuniw sapjjsma, janïr Abrahanajj naskäna ukhaw nayajj utj-jjayäta” sasa (Juan 8:58).\nJesusajja, jaqenakajj luratanakap uñjapjjaspa, ukarjam Mesiasätap creyipjjaspa ukwa munäna. Ukatwa Mesiasätap jan yatiyapjjañapatakejj discipulonakapar ewjjäna. Ukampis jichhajja, jupa contra saytʼiri judionakarojj akham sasaw qhana arunakampi säna: “Kunanaktï nayajj Awkijan sutipjjar luraskta ukanakaw nayjjat qhanañchi. Ukampis jumanakajj janiw [...] creyipktati” sasa (Juan 10:25, 26).\n¿Kunatsa Jesusajj Cristötap jan creyipkäna? Jesusajj sänwa: “Jumanakajj janiw ovejanakajäpktati, ukatwa jan creyipktati. Ovejanakajasti aruj istʼapjjewa. Nayajj jupanakar uñtʼtwa, jupanakajj arkapjjarakituwa. Nayaw jupanakarojj wiñay jakañ churta, jupanakajj janipuniw kunapachas tukjatäpkaniti, janirakiw khitis uka ovejanakjja amparajat aparkitaniti. Kuntï Awkijajj nayar churkitu ukajja, taqe kunat sipansa wali valoraniwa” sasa. Ukatjja kunjamsa Awkipampi apasïna ukjja akham sasaw qhanañcharakïna: “Nayampi Awkimpejj mayakïpjjtwa” sasa (Juan 10:26-30). Jesusajj aka oraqenkaskänwa Awkipasti alajjpachankaskarakïnwa, ukhamajja janiw mä jaqekïpjjtwa sañ munkänti. Jan ukasti mä amtanikïpjjtwa, mayachtʼatäpjjtwa sañ munaskäna.\nJesusan arunakap istʼasajja, judionakajja wal colerasipjjäna, mä kutimpiw jiwayañatakejj qalanak irtasipjjäna. Jesusasti janiw ajjsarkänti, jupanakarojj sänwa: “Alajjpachankir Awkit jutir walja suma luräwinakwa nayajj uñachtʼayapjjsma. ¿Kawkïr luräwitsa jumanakajj kʼupjañ munapjjesta?” sasa. Judionakajj sapjjarakïnwa: “Janiw nanakajj suma luräwinakat kʼupjañ munapksmati, jan ukasti [...] Diosätwa sasaw parltajja” sasa (Juan 10:31-33). Jesusajj janipuniw Diosätwa sasin siskänti, ukhamajj ¿kunatsa ukham sapjjpachäna?\nJesusajj suma luräwinak lurañatakejj chʼamanïtwa sasaw säna, judionakatakejja Diosakiw ukham chʼamanïspäna. Amuytʼañataki, ovejanakatjja Jesusajj akham sänwa: “Nayaw jupanakarojj wiñay jakañ churta” sasa. Cheqas jaqejj janiw uk lurapkaspati (Juan 10:28). Ukampis Jesusarojja Diosaw chʼam churäna, ukwa Jesusajj jupanakar qhan säna, judionakasti janiw uk amuyapkänti.\nJudionakan parlatapajj kʼarïtap qhanstayañatakejja Jesusajj sänwa: “¿Janit jumanakan Leyiman qellqatäki? [Salmo 82:6 qellqatan] Diosajj akham sänwa: ‘Nayajj sapjjsmawa: “Jumanakajj diosanakäpjjtawa”’ sasa. Diosajja arunakapan juchañchat jaqenakarojj ‘diosanakäpjjtawa’ sasaw säna. [...] Awkiw nayarojj santor tukuyitu, juparakiw akapachar khitanitu. ¿Nayajj Diosan Yoqapätwa sataj laykuti jumanakajj ‘Dios contraw jan wal parltajja’ sasin sapjjesta?” sasa (Juan 10:34-36).\nBiblianjja pantjasiri juezanakarus ‘diosanakäpjjtawa’ sasaw qhanañchi. Ukhamasti ¿kunatsa uka judionakajj “Diosan Yoqapätwa” satap laykojj Jesusar juchañchapjjpachäna? Jesusajj amuytʼapjjañapatakejj akham sänwa: “Janitï nayajj Awkijan luräwinakap lurkstjja, jan creyipjjestati. Nayatï ukanak lurstjja, janisay nayar creyipkita, uka luratanakar creyipjjam. Ukhamatwa jumanakajj yatipjjäta, qhan amuyapjjarakïta, alajjpachankir Awkejj nayamp mayakiwa, nayas jupampejj mayakirakïtwa” sasa (Juan 10:37, 38).\nJudionakajja Jesusar mayamp katuntañ yantʼapjjäna, ukampis jupajj jaltjjänwa. Jerusalenat sarjjasajja Jordán Jawir paskatasaw alayar sarjjäna, kawkintï Bautisir Juanajj pusi mara nayrajj bautisañ qalltkäna ukaru. Uka cheqajj Galilea Qotat aynach toqenkpachänwa.\nWaljaniw jupan ukar jutapjjäna, sapjjarakïnwa: “Juanajj janiw mä señalsa lurkänti, ukampis taqe kunanaktï jupajj aka jaqet siskäna ukanakajj cheqäskapunitaynawa” sasa (Juan 10:41). Ukatwa walja judionakajj Jesusar creyipjjäna.\n¿Kunatsa Jesusajj luratanakajat amuytʼapjjam sasin säna?\n¿Kunjamatsa Jesusampi Awkipampejj mayakïpjje?\nJudionakajj ‘Diosätwa sasaw parltajja’ sasin Jesusar kʼarintapjjäna ukhajja, ¿kunjamsa jupajj Salmo qellqatampi arjjatasïna?


Global Voices Aymarata · Medios ciudadanos ukan qillqatanaka Aka tuqita History\nanata phaxsi 2016 2 Qillqatanaka\nlakan phaxsi 2011 3 Qillqatanaka\ntaypi sata phaxsi 2010 1 Qillqata\nJakhüwi 3 de 3\nIsturyanaka Aka tuqita History\n11 lakan phaxsi 2011\nQillqiri Eduardo Avila · Latin America\nGlobal Voices Lingua ukan mä machaq (sitio) ukatx aymara aruwa. Aka arux 2 waranqa waranqa jila jaqinakan arst’atawa, Los Andes uksana, jilpachanx Bolivia ukatx Perú...\nVideo Waruqatanaka: Willkakuti Urun K'uchirt'äwinaka\nQillqiri Juliana Rincón Parra · Europa Central y del Este\nWali kunayman panqaranakampi, qhananakampi, thuqt’awinakampi ukjamawa uraqpachan Willkakuti machaq marx amtawayapxatayna. Akjamatwa uraqpachanxa amtawayapxatayna: Stonehenge willkakuti, San Juan sast sutini khaysa España tuqina, Inti Raymi...\n24 llamayu phaxsi 2011\nEEUU: Américan yurir-jakir jaqinakax (nativos) chuyma ch’allxtatapxiwa, Gerónimon luräwipata\nQillqiri Simon Maghakyan · North America\nEE.UU. Irpirinakatakix, “Gerónimo EKIA” (Qilqanaka: “Lurawin awqa jiwayata”) ukaw Osama Bin Laden chimpupaxa (código) [ing]. Walja America uraqinpin jaqinakatakix tupuw jach’a irpirip Gerónimo taqi uraqit...\n2 jallu qallta phaxsi 2010\nBolivia: 229ni Tupak Katari Jilan Jiwäwipat Amtasa\nQillqiri Cristina Quisbert · Latin America\nAymaranakanx mä jach'a amtaskay amtäwiw utji. Nayra pachax ukhamawa Tupak Katari qamasan irpirix p'iqt'awayana, uka qamasampiw jichhas sarantataski; ukatwa wali amt'awapxi.\n25 lapaka phaxsi 2010\nBolivia: Amay P'iqir Laqanchayañ Phunchhäwi\nSapa 8 uru lapaka phaxsinw amay p'iqtxa amtasipxi. Uka amay p'iqinakax utanakapanwa utji, ukatwa La Paz pantiyunar walipun wila masinakapax ch'allt'ayañatak apañ yatipxi.\n20 taypi sata phaxsi 2010\nColombia: Medellinataki 335 Mara Phuqhawipan Virtualtuq Waxt’äwinaka\nQillqiri Cati Restrepo · Latin America\nPä uru saraqat lapaka phaxsin Aka marat Midellín markax 335 mara utt'asitapat phuqhaskani. Twittertuqiw mä kuentax jist'arasiwayi, @cumplemedellin ukham sata, khitinakati markar mä (simbólico) waxt'aw...\n9 willka kuti phaxsi 2010\nJapón: Jaqinakax Waljaw Jakapxi, Uka Kipkaw TVna Wakichawinakapampix Phuqhasi\nQillqiri Saeko Robinson · North America\nJaponan jaqinakapan jaya mara jakawit uñt’ataspawa, ukampirus televisionan wakichawinakapax markapjam suma nayra sarnaqawiniwa. Yaqhip wakichawinakax chika siglo ukha warar misturinakaw utji. Mayjt’awinakapaw aski: taqpachatxa,talk shows,...


Qharüruw anqa markankirinakax jaqüwinak uñakipañ qalltapxani\nDiego Pary, Yaqha Markanakamp Aruskipir Kamanasax yatiyirinakampiw aruskipt'aski (Jamuqa: BTV)\nBolivia irpirinakax Organización de Estados Americanos (OEA) ukankirinakampiw qharüru, taypi sata phaxsit 31 uru saraqkipan, jaqüwinak uñakipañ qalltañatak amtawiyapxi, yaqha markankirinakas purinipxarakiniwa.\nOEAnkirinakamp Bolivia irpirinakampix aka phaxsix 20 urükipan chhijlläwix utjawayki ukan jaqutanak uñakipañatakiw laphinak rixt’apxäxa sasaw tata Diego Paryx arsuwiyi, jupax Yaqha Markanakamp Aruskipir Kamanasarakiwa.\nOEAtx kimsa tunkaniw jichhürump qharürump purinipxani, jupanakaw jaqüwinakx uñakipañ qalltapxani.\n“Jak’ankir markanakaruw jawillt’apxtha, Awiya Yalankirinakaru, jan aksa uraqinkirinakaru, jupanakaw uñakipañx yanapapxistani. Méxiconkirinakamp Paraguayankirinakamp Españankirinakampiw jutapxani” sasaw tata Paryx arsuwiyi.\nUñakipatatx kunti sapkan ukaw phuqhatäni sasaw qillqatanx saraki. Uñakipirinakax OEAnkirinakaruw uñakipatapx apayapxani, OEAnkirinakax yatitäki ukhamarjamaw ukx Boliviar apayanxapxarakini./RAR


Uka jan walt'äwinakax uñt'ayata pantalla de decoración de metal de la wire de metal, factoria de la grid Metal ukan uñacht'ayata - China Boegger.\nUkatx jikxatasi:Utax > Products > Architectural Mesh > Aplication Environment de Aplicant>Uka uñt'ayata.\nUkakipkarakiw metal uksan uñt'ayasi, karbono, steel, aluminio, coper, brass ukat ukhamarakiw utji. Jichha pachanxa, walja jaqinakaw metal ukham uñt'ayapxañapataki, kunalaykutix wali suma uñt'atawa. Ukampirusa, suma ventilación ukham uñt'atarakiwa, inti uñt'ayañataki, ukhamarak jan walt'äwinak uñt'ayapxi. Ukakipkarakiw estadio, mall, yatiqañ utan yatiqañ uta, qullayasiñ uta, jach’a planta ukhamarakiw apnaqasispa.\nSteel stainless uksan uñacht'ayat\nL Materials: qulqi karbon, steel stainless, aluminium magnesio, aluminum, copper, brass, titanio, nickel.Uka jan walt'äwinakax\nL Surface tratament: PVC plastic coated, hot galvanized, electric galvanized.\nJuk'ayaña: 0.4 mm ukhamarak 0.8 mm.\nL Mesh jach’a yatiqañ uta: 8 × 16 mm, 10 × 20 mm, 2 × 25 mm, specificaciones especiales ukanakax iyawsataspa.\nRed PVC coated screen expanded\nPantalla ch'axwaw uñt'ayat\nJuk'ampirus wali suma uñt'atawa.Uka jan walt'äwinakax\nTaqpach uñjañax janiw uñjasi.\nWalja ventilación, anti-corrosion.\nNayraqatax jan walt'ayat ukhamarak qhanancht'i.\nJuk'ampirus jan walt'ayata.\nAplicaciones metal facade ukanakan uñt'ayat\nUka jach’a tantachäwix jach’a utanakaw uñacht’ayata, ukat jach’a utanakan uñacht’ayata. jach’a planta ukat ukhamaraki.\nUka jan walt’awinak utt’ayata.\nNayraqatax:Perforated metal Ceiling Metal ukat\nJutïr :Uka wire decorative machax\nDeformación ukat panel de grid metal ukanakan lurt'atawa.\n1. Uka jan walt'äwinaka,Panellas metal gridJan uñjasiw asido ukhamarak alkali ukham sutimp uñjasi, juk’ampirus juk’ampinakax janiw uñjasi. Ukhamarakiw uñacht’ayapxi. Uka jan walt’awix utanakan ukhamar...\nFACADE EXPANDED METAL - VENTILATIVE, MAGNIFICENT AND LONG LASTINGA\nUka jan walt'ayat, Kimsa dimensional jist’arasiwayi, juk’ampirus jach’a jach’a jach’a jach’a jach’a uñacht’ayasi. Ukampirus aka jach’a jach’a jach’a jach’a utanakax askiwa. Juk'ampirus juk'amp uñjasi,...\n8 tips metal uksan uñt'ayat\nUka uñt'ayata.8 tips:1. Ukampirus jan walt’aykiti. Kunjamakitix irnaqäñataki, Uka jach’a utanakanx yaqha jach’a utanakan uñt’ayañapataki, ukat yaqha markanakan jayt’ayañataki. Uka jan walt'äwinaka. Uk...\n3DWire Mesh PanelMachinex Panel ukanakax 3D ukhamarakiw mä metodo innovative de jach’a utt’ayata, kawkhanti 3D Panel ukanakax pirqanakar ukhamarak slabs ukanakatakix apnaqasispawa. Wali jach’a ja...\nKunjams paneles de grid metal de grids lurañatakiw\nPanel de grid metal ukanakax mä uñacht’ayapxiwa, ukhamarakiw jach’a uñacht’ayata. Panel de grid metal ukanakax trench ukham uñt'ayapxi, plate de canal de fondo de steel, ukhamarakiw apnaqapxi.Kunjams ...\nKunjamas ch’amancht’awinak uñacht’ayata.\nPanel wirJuk'amp luräwinaka:(1) Kunjamakitix luräwinakax luräwinakax uñt'ayañapawa. Uka jach’a yatiqañ utax juk’amp luräwinak uñt’ayañapawa. Uka jan walt’awinakax janiw uñacht’ayañatakix janiw utjkiti...


Éxodo 9 QA97 - Ucatsti Tatitojj Moisesarojj saraquïnwa: - Bible Search\nDiosajj uywanacar jiwarayasa mutuyatapa\n1Ucatsti Tatitojj Moisesarojj saraquïnwa:\n—Faraonan ucaru sarasinsti sanim: ‘Hebreonacan Tatitu Diosapajja aqham siwa: ‘Marcajjaru antutjjam nayaru yupaychiri sarjjapjjañapataqui. 2Janitejj antutcäta, uqhamarac jarc'ascaquïta ucajja, 3Tatitusti ch'amapampejja uywanacjjaruwa mä jach'a jan wali usu apayanini, ucatsti pampanquir take caballonaca, asnonaca, camellonaca, vacanaca, ovejanaca uqhamaw jiwarapjjani. 4Ucampis Tatitojja israelitanacan uywanacapjja yakhachaniwa, egipcionacan uywanacapatjja, israelitanacan uywanacapajj janiw mayas jiwcaniti.’\n5Ucampis Tatitojj arsuwa:\n—Arumanthiwa nayajj uqham luräjja aca orakenjja —sasa.\n6Ucat khepärmanthisti Tatitojj luränwa arsutaparjamajja. Egipcionacan take uywanacapaw jiwarapjjäna, ucampis israelitanacan uywanacapasti janiw mayasa jiwcänti. 7Faraonajj israelitanacan uywanacap uñjiriw qhithäna, ucampis jan maya uywanacapas jiwatap yatisinsti, faraonajj chuymap kalarayasïna, ucatsti janiw israelitanacarojj sarjjapjjañapataquejj antutcjjänti.\nDiosajj karachi usumpi mutuyatapa\n8Tatitusti Moisesampiru, Aaronampirojj sänwa:\n—Jumanacasti mä hornota khella jach'tanipjjam, ucatsti Moisesajj uca khelljja altor willtpan, faraonan nayrakatapanjja. 9Uca khella polvosti Egipto marcpacharu phokhantasinwa karachi usunaca uñstayani jakenacana, uqhamarac uywanacansa —sasa.\n10Moisesampi, Aaronampejj hornota khella apjjaruwayasinjja faraonan ucaruw sarapjjäna. Purisasti Moisesajj khellwa altor willtäna, ucatsti karachinacaw uñstäna jakenacana, uqhamarac uywanacansa. 11Jichhäqui ucansti Egiptonquir jach'a yatirinacajj janiw Moisesampi jiquisir saraña puedipcänti, karachi usojja jupanacar catuntatap laycu, mayni egipcio jakenacarjama. 12Ucampis Diosajja, faraonarojj chuymapwa mayjt'ayäna, kalarayaraquïnwa uqhamat jan munañapataqui, ucatsti faraonajj janiw ist'añ muncänti cuntejj Diosajj siscäna ucjja.\nDiosajj chhijchhimpi mutuyatapa\n13Tatitusti Moisesarojj sascaquïnwa:\n—Arumanthisti alwata sartam, ucatsti faraonan ucar saram aqham sasa: ‘Hebreonacan Tatitu Diosapajja aqham siwa: ‘Antutjjam marcajjaru nayar yupaychiri sarjjapjjañapataqui. 14Jichhacuchasti nayajj take mutuyäwejjwa apayanëjja jumaru, sirvirinacamaru, uqhamarac take jakenacamaru, uqhamatwa yatïta jani yakhajj nayjama aca oraken utjatapjja. 15Nayatejj ch'amajj uñacht'ayasina mutuyirismäna jumaru, uqhamarac take jakenacamarusa, ucajja niya jiwatäjjasamänwa. 16Ucampis nayajj ch'amajja uñjañamataquiw jacaysma, uqhamata nayan sutejjajja take orakena uñt'atäñapataqui. 17Ucampis jumajj janiw munctati marcajjaru sarjjañapatac antutañjja. 18Uca laycusti, nayajja arumanthi aca horasarusti walpunwa chhijchhintayäjja, janiw cunapachas uqhama purirïquiti aca Egipto marca kalltat jichhacamajja. 19Jichhasti qhithamaya take uywanacama utaru anantaniñapataqui, uqhamarac cunanacatejj pampan utjctam ucanacsa. Chhijchhisti wali purintasajja jan utanccani uca jakenacarusa, uqhamarac uywanacarusa jiwarayaniwa’ —sasa.\n20Faraonan yakhep sirvirinacapajja Tatitun arunacapar iyawsas ajjsarasinjja, uywanacapjja utaruw apantasjjapjjäna, uqhamarac uywata sirvirinacaparusa janiw utat mistuyapcänti. 21Ucampis Tatitun arunacaparu jan iyawsirinacasti uywat sirvirinacapsa, uqhamarac uywanacapsa pamparuw jaytanucupjjäna. 22Ucatsti Diosajj Moisesarojj sänwa:\n—Amparama alajjpacharu loktam, ucata chhijchhejj wali purintañapataqui Egipto marcpacharu, take jakenacjjaru, uywanacjjaru, uqhamarac take kokanacjjarusa —sasa.\n23Ucampis Moisesajj thujrup ayjjarusinwa alajjpachar loktäna, ucatsti Tatitojj purintayänwa wali khejjokhejjonaca, llijullijunaca, chhijchhinaca uqhama take Egipto marcpacharu chhijchsuñapataqui. 24Ucatsti nina chhijchhejja, khejjokhejjompi walipuniw purintäna. Uqhamasti janipuniw cunapachas uqhäm chhijchhejj Egiptor purirïcänti. 25Ucampis chhijchhejja Egipto orakenjja take cunwa tucjäna jakenaca, uywanaca, pampanquir ch'ojjñanaca c'utsüna, uqhamarac kokanacsa p'aquiraraquïnwa, take cunanacatejj Egipton utjqui ucanacwa tucjäna. 26Ucampis Gosén sat orakerusti cawqhancapcäntejj israelitanacajj ucqharojj janiw mä chhijchhis purcänti.\n27Ucatsti faraonajj Moisesampir, Aaronampir jawsayanisajj sänwa:\n—Nayajj uñt'astwa juchanïtajja, Tatitojj cheka asquiwa, ucampis nayampi, marcajjampiw juchanïpjjtjja. 28Chhijchhimpi, khejjokhejjonacampisti walipuniw purintjje, jichhasti Diosaruy mayipjjam uca nina chhijchhimpi, khejjokhejjonacampi apakañapataqui, nayasti antutjjapjjämawa sarjjapjjañamataqui, janiw jarq'jjäpjjämati —sasa.\n—Nayasti aca marcat mistusinjja, amparajj loktasawa Tatiturojj mayëjja, ucatsti janiw utjcjjaniti khejjokhejjonacasa, ni chhijchhisa, ucatwa yatïta orakejj Tatituncatapa. 30Ucampis nayajj suma yattjja janiwa jumasa, ni sirvirinacamasa Tatitu Diosan acancatapjja ajjsarapctati.\n31Lino satatampi, cebadanacampejj k'ala tucjatawa; cebadanacasti grana achunejjänwa, uqhamarac lino satatanacasa pankarjjaraquïnwa. 32Ucampis trigompi, centeno satampisti janiw tucjatäcänti jan janc'as alsunitap laycu.\n33Moisesasti faraonampi parlawayasinjja, marcat jayaruw saräna, ucansti Tatituruw mayïna. Ucatsti ucspachaw chhijchhejj t'acurawayjjäna, janiw khejjokhejjonacas utjcjjänti, ni jallus purcjjaraquïnti. 34Ucat faraonasti jan jallojj purjjepanjja, uqhamarac chhijchhisa, khejjokhejjonacasa jan utjcjjepanjja juchjja lurascaquïnwa. Wastatampiw chuymapjja kalarayasïna, ucatsti janiw muncjjaraquiquïnti, uqhamarac sirvirinacapasa. 35Ucatsti faraonajj wastatampi chuymapa kalarayasisajj israelitanacarojj janiraquiquiw muncjjänti antutañjja, cuntejj Tatitojj siscäna Moisés toke uqhamarjamajja.


Lucas 9 - Holy Bible [Aymara Bible 1997] - (Luc 9)\nJesusajj tunca payan discipulonacaparuw tantacht'äna, ucat ch'amampi munañanïñampwa churaraquïna take cast ñankha ajayunac alissuñataqui, uqhamarac usutanac waliptayañataquisa.\nJupanacarojj Diosan reinopat parlapjjañapataquiw qhitäna, uqhamarac usutanac waliptayapjjañapataqui.\nJupasti saraquïnwa: —Jan cuns thaquitaquejj apapjjamti, ni thujrsa, ni bolssa, ni t'ant'sa, ni kollksa. Mä camisac ekasipjjam, jan payjja.\nCawqui utarus puripjjätajja, ucan kheparapjjam uca chekat sarjjañcama.\nUcatsti cawqhantejj jan catokañ munapcätam ucqhajja, mistjjapjjam uca marcata, cayunacamat lak'a polvonacjja thalarasipjjaraquim jupanac toke arsuta uñacht'ayañataqui —sasa.\nJupanacasti mistusinjja take jisc'a marcanacaruw sarapjjäna khespiyasiñ arunac yatiyasa, uqhamarac usutanacar c'umaraptayasa.\nMarca apnaker Herodesajj yatjjaraquïnwa take cuntejj Jesusajj lurcäna ucjja; ucatsti janiw yatcänti cunjäm amuyt'añsa, yakhepanacajj “Juanaw jiwatanac taypit jactanjjatayna” sapjjatap laycu.\nMayninacasti: “Elías profetaw uñstanpacha” sapjjänwa, yakhepanacasti: “Nayra profetanacat mayniw jactanpacha” sapjjaraquïnwa.\nHerodesasti saraquïnwa: —Naya quicpaw Juanan p'ekep apakerejj qhitta. Uqhamasti ¿qhitëjjaracpach acasti, cunaymanracs jakejj jupjjatjja parlapjjejjä? —sasa. Herodesasti Jesusarojj wal uñjañ munäna.\nApostolonacapasti cuttanjjasinjja, cuntejj lurapcatayna uc Jesusarojj yatiyapjjäna. Ucjjarusti Jesusajj apostolonacapampejj mä wasar chekaruw sarapjjäna, Betsaida marca jac'aru.\nJakesti uc yatisinjja, arcapjjänwa; Jesusasti jupanacarojj catokaraquïnwa, Diosan reinopat yaticharaquïna, uqhamarac usutanacarus c'umaraptayaraquïna.\nNiya jayp'öjjepansti tunca payan discipulonacapajj Jesusar jac'achasisin sapjjänwa: —Aca jakenacarojj qhitanucjjam, samarjjapjjañapataqui, uca jac'a utanacans mank'añ thakasipjjañapataqui, acansti janiw cunas utjquiti —sasa.\nJesusasti jupanacarojj sänwa: —Jumanacay mank'añjj churapjjamjja —sasa. Jupanacasti sapjjaraquïnwa: —Pheska t'ant'ampit pä chawllampit juc'ampejj janiw utjapquituti, taketac alir sarjjapjjerist ucqhajj inasa utjchispa —sasa.\nJakesti pheska waranka chachanacjamänwa. Jesusasti discipulonacaparojj saraquiwa: —Pheska tuncatcam konurayapjjam —sasa.\nUqhamwa lurapjjäna, takeniraquiw kont'asipjjäna.\nUcatwa Jesusajj pheska t'ant'ampi pä chawllampjja aptasina, alajjpachar uñtasinwa ucanacat Diosar yuspagararaqui. Pachjatatsti discipulonacaparuw churi jakenacar laquintapjjañapataqui.\nTakeniw mank'apjjäna, sist'asipjjaraquïna, ucatsti tunca payan canastaracwa t'ant'a jilt'jja apthapipjjäna.\nMä urojj sapaquiw Jesusajj Diosat mayisiscäna; ucaruw discipulonacapajj jutapjje, ucat Jesusajj jupanacar jisct'äna: —Jakejj ¿qhitiw sapjjetus nayarojja? —sasa.\nJupanacajj sapjjewa: —Yakhepanacajj: ‘Bautisir Juanaw’ sapjjtamwa; yakhepanacasti: ‘Eliasaw’ sapjjaractamwa. Mayninacasti: ‘Nayra profetanacat mayniw jactanpacha’ sapjjaractamwa —sasa.\nUcjjarusti jupanacaruw jisct'araqui: —Jumanacasti, ¿qhitiw sapjjestasa? —sasa. Pedrosti juparojj sänwa: —Jumajj Diosan qhitanit Cristo Tatitütawa —sasa.\nJesusasti walpun ewjjt'äna jan qhitirus acjj yatiyapjjañapataqui.\nUcat saraqui: —Jaken Yokapajj wali t'akhesiñapapuniwa; jilïri jakenacans jisc'achataraquïniwa, sacerdotenacan jilïrinacapampisa, uqhamarac ley yatichirinacampisa. Jiwayapjjaniwa, ucampis quimsür jiwatatjja jactaniniwa.\nJacañap khespiyasiñ munirejj apt'asiniwa, ucampis naya laycu jacañap apt'asiristi khespiyasiniwa.\n¿Cuna asquiraquïspa jaketaquisti aca orakpachajj jupancjjaspa, ucat jacañap apt'asispa ucasti?\nMaynitejj nayat p'enkaschitu, uqhamarac arunacajjatsa ucajja, Jaken Yokapajj jupatjja p'enkasiraquiniwa cunapachatï Reyjam jutcani Awquipan jach'a cancañapampi, uqhamarac kollan angelanacampi ucqhajja.\nKhanacwa sapjjsma, acancapqui ucanacat yakhepanacajj janiw jiwapcaniti janïr Diosan reinop uñjcasajja —sasa.\nAcanac satapat quimsakallko uru sarakatarjamaw Jesusajj mä kollur oración lurir maqhatäna Pedrompi, Santiagompi, Juanamp cuna.\nUcatsti oración lurquipanwa Jesusan ajanupajj mayja tucuwayäna, wali jank'o lliphipquiri tucusa.\nUcapachaw pani chachanacajj uñstanisin jupamp parlapjjäna, ucanacasti Moisesampi Eliasampïnwa.\nMä jach'a alajjpach khanan muyuntataw jupanacajj uñjasipjjäna. Jupanacasti Jerusalén marcan Jesusan t'akhesis jiwañapjjatwa parlapjjäna.\nPedrompi chicäpcän ucanacajj wali iquimpi atipjatäpjjchïn ucasa uñnakasipcaraquïnwa, ucat jupanacajj Jesusan jach'a khanap uñjapjjäna, uqhamarac Jesusampi chicäcäns uca pani jakenacarusa.\nCunapachatï uca jakenacajj Jesusat jithektawayasipcäna ucqhawa, Pedrojj säna: —Yatichiri, sumaw acancatasajja. Quimsa chhujlla lurapjjä; mayjj jumataqui, mayrac Moisesataqui, maysti Eliasataqui —sasa. Pedrosti janiw cun satapsa amuyascänti.\nUqham parlquipanwa mä kenayajj jutasin jupanacarojj imantjjäna, ucat kenay taypincjjasina wal ajjsarapjjäna.\nUcapachaw kenay taypitjja mä arojj ist'asi, aqham sasa: “Acaw munat Wawajjajja, juparu ist'apjjam.”\nUca aru ist'atatsti Jesús saparuquiw uñj-jjapjjäna. Jupanacajj amuquïpjjänwa, janiw qhitirus cuns yatiyapcänti uñjapcataynas ucatjja.\nKhepüru kollut sarakanjjapjjän ucqhasti, walja jakew Jesusar jicjjatiri jutapjjäna.\nUcat jakenac taypit mä chachajj jach'at jupar art'i: —Yatichiri, janiy uqhamämti, wawajjaruy uñjjatt'arapita, jupa sapaquiw wawajjajja.\nJuparusti mä ñankha ajayuw catunti ucaw acatjamat warariyi, uqhamaraquiw wal thalayi, lacapatsti jopokow juti. T'akhesiyiwa ucatjja janiraquiw antutañ munquiti.\nDiscipulonacamarojj achict'asiractwa uca ñankha ajay alissupjjañapataqui, ucampis jupanacajj janiw ch'amanïpquiti —sasa.\nJesusajj saraquïnwa: —¡Ay, jan iyawsañan jan wali jakenaca! ¿Cunapachcamas jumanacampiquïscäjja, take acanac apjjäsisajja? Acar uca wawam irptanim —sasa.\nUca waynarusti niya Jesusar jac'achasinquipanwa, ñankha ajayojj pampar liwinucu. Ucat Jesusajj uca ñankha ajayurojja tokenoke. Uca waynarusti waliptayjjewa ucat awquipar catuyjjaraqui.\nTakeniraquiw Diosan jach'a cancañapatjja muspharasipjjäna. Takeni Jesusan luratanacapat muspharatäsipquipansti, jupajj discipulonacaparojj sänwa:\n—Ac sum ist'apjjam, ucatsti jan armapjjamti: Jaken Yokapajj jakenacan amparanacapar catuyatäniwa —sasa.\nUcampis discipulonacapajj janiw camsataps amuyt'apcänti, janiraquipï jupanacan amuyt'apjjañapataquejj churatäcäntejja. Ajjsarapjjaraquïnwa jupar mayiñjja uca arunacat khanañchañataquejja.\nUcqhanacajj discipulonacapajj: ¿Qhitis jiwasanac taypinjja jilïrïni?, sasaw ch'ajjwapjjäna.\nJesusasti amuyänwa cuntejj jupanacajj lup'ipcän ucjja, ucatwa mä wawa catusin jupanac jac'ar sayt'ayi.\nUcat saraqui: —Qhititejj aca wawar sutejjan catokqui ucajj nayaruw catoketu; qhititejj nayar catokquitu ucajj qhitanquitu ucaruw catokaraqui. Uqhamasti qhititejj jumanac taypinjj juc'amp jisc'äqui ucaw juc'amp jach'aru tucuyatänejja —sasa.\nUcat Juanajj jupar saraquïna: —Yatichiri, uñjapjjtwa mayni jakeru sutiman ñankha ajayunac jaksuri, ucarusti nanacajj jarc'apjjtwa jan jiwasamp chic sarnakatap laycu.\nJesusasti jupanacarojj sänwa: —Jan jarc'apjjamti, qhititejj jan jiwas conträqui ucajj jiwasampïsquiwa —sasa.\nCunapachatï Jesusan alajjpachar maqhatjjañapajj jac'ancjjäna ucqhajja, Jerusalenarojj jan ajjsarasaw sarjjäna.\nNayrakatapsti qhitanacwa qhitäna; jupanacasti Samaria jac'an mä jisc'a marcaruw sarapjjäna korpachasiña waquichiri.\nSamaritanonacasti janiw catokañ munapcänti Jerusalenar sarascatap yatisina.\nSantiagompi Juanampejj uc uñjasinjja, sapjjänwa: —Tata, ¿muntati nanacan alajjpachat nina sarakayaniñajj-jja, ucat jupanacar naqhantañapjja, [cunjämtejj Elías profetajj lurcän uqhama]? —sasa.\nUcatwa Jesusajj uñcatasin jupanacarojj toketatäna: [—Janiw jumanacajj amuyasipctati cuna casta ajayuncapjjatamsa.\nJaken Yokapasti janiw jakenacan jacañap t'unjiri jutquiti, jan ucasti khespiyiriw juti —sasa.] Ucatsti yakha jisc'a marcaruw sarjjapjjäna.\nJupanac thac sarquipanwa, mä jakejj Jesusar säna: —Tata, arcañ munsma cawquicamasa —sasa.\nJesusajj saraquiwa: —Kamakenacajj putunacaniw, jamach'inacas tapaniraquiwa, ucampis jaken Yokapanjj janiw cawqhar p'ekepa samart'ayañataquis utjquiti.\nJesusajj mayniruw saraqui: —Arquita —sasa. Jupasti sänwa: —Tata, nayrakat awquejjar imt'asinjjä ucat arcäma —sasa.\nJesusajj juparojj sascaquiwa: —Jiwatanacajj jiwat masiparojj imascpan sam. Jumasti saram, ucatsti Diosan reinopat yatiyanim —sasa.\nUcat maynejj saraquïna: —Tata, arcañ munsma, ucampis nayrakat utanquirinacat qhitharpayasinim sita.\nJesusasti juparojj sänwa: —Qhititejj arado catt'atäcasin khepar uñtqui ucajja, janiw Diosan reinopataquejj asquiquïti —sasa.


Deuteronomio 24 - Holy Bible [Aymara Bible 1997] - (Deu 24)\n“Mä jaketejj mä warmiru irptasisina jupampi casarasini, ucatsti janirac jupajj muncjjaniti, jupan k'añu sarnakatapa jicjjatani, ucapachasti mä certificado kellkt'ata jaljtañatac churjjani, utapat qhitanucjjasaraqui.\nCunapachatejj uca warmejj utapat sarjjani, ucqhajj puediw yakha chachampi casarasjjaña;\nucattï uca khepa chachapajj uqhamaraqui juparojj jisc'achjaraquini, ucat mä certificado kellkt'ata jaljtañatac churjjaraquini, utapatsa qhitanucjjasaraqui, ucjjarusti aca khepa chachapajj jiwjjaraquini,\nucapachasti uca nayra chachapajj janiw uca warmimpejj casarasiñ puedquiti, jupan jan k'omätap laycu, ucampis ucajj Diosataquejj mä ajjtañ luräwïspawa, ucatsti jumanacajj janiw jisc'achayapjjätati cawquïri oraktejj Tatitu Diosamajj catuyapctam ucarojja.\n“Mä jaketejj jichhaqui casaraschi, ucajj janiw guerrarojj sarañapäquiti ni cuna yakha luräwinacsa uca marpacha lurañapäquiti; uqhamatwa take uca urunacanjja utapan jacascañapa warmipan cusisiñapataqui.\n“Jan qhititsa prenda mayipjjamti, amparampi apnakañ molino ni kalat lurat pekañsa, ucasti quipca jacañanacamsa mayt'asipcasma uqhamaw ucajja.\n“Uca lepra usunac toketsti sumpun levita sacerdotenacan yatichäwinacaparojj ist'apjjam. Ucanacsti jumanacajj lurapjjañamaw cunjämtï nayajj jupanacaru ewjjawaycta uqhamarjama.\nAmtasipjjaraquim cunjämsa Diosajj María warmimpejj thaquinjja luräna uca, cunapachatejj Egipto marcat mistunjjapjjayäta ucqhajja.\n“Jumanacatejj jake masimaru cuns mayt'apjjäta ucqhajj jan utaparu mantasinjja cuna yänacapsa aptasinipjjamti.\nAnkäjjaru kheparapjjam, ucatsti suyt'apjjam cuna prendtejj churañatac apsuncani uca.\nUca jaketejj mä pobrën ucqhajj, janiw uca arumajj uca prendapjja catjjäsipjjañamäquiti;\njan ucasti janïr intis jalantquipanwa churjjapjjañama, uqhamata mantapampejj iquintasin janjjatasiñapataqui; uqhamatwa jupajj bendicipjjätam jumanacan uca cheka luräwinac Tatitu Diosam nayrakatan luratanacamata.\n“Uqhamaraqui jan jumanacajj juc'ampi ch'am tucuyapjjamti, cawquïritejj pobrezan jicjjatasqui ucarojja; ni pagopsa catusipjjamti, cawquïri jumanacan marca masimäpansa, jan ucajj jaya marcat jutir jakëpansa.\nUca pachpa ururaqui irnakatapatjja pagapjjam, janïra inti jalantquipana; jupasti pobrewa, uca kollksti munaraquiwa jacasiñataqui. Janitejj uqhamäcani ucqhajj Diosaruw jumanac contra mayisini, ucatsti jumanacaw juchañchatäpjjäta.\n“Awquinacasti janiw wawanacapan juchanacap laycu jiwayatäñ puedquiti, ni wawanacas awquinacan jucha luratanacap laycojj jiwayatäcaspati, jan ucasti sapakat mayniw quipca juchapatjja jiwani.\n“Jan lurapjjamti cunatejj jan chekäqui ucanacjja, yakha marcat jutir jakenacampi ni wajchanacampisa, ni viuda warmin isipsa prendatjja catupjjamti.\nJan armasipjjamti jumanacan Egipto marcan esclavöpjjatama, ucatsti Tatitu Diosamaw uca chekatjja khespiyanipjjtam, ucatwa ewjjapjjsma take ucanac phokhañanacamataqui.\n“Cunapachatejj jumanacajj yapunacama apthapisipcäta ucqhajj, mä pichu trigo pachparu jaytawayapjjäta, ucatsti jan uc aptirejj cuttapjjamti, jaytapjjam cawquïri jaya marcat jutir jaketejj jumanac taypin jacasqui ucan aptasiñapataqui, uqhamaraqui cawquïri wajchanacasa jan ucajj viuda warminacasa, uqhamat Diosamajj jumaru bendiciñapataqui take luräwinacamana.\n“Cunapachatejj aceitonanac olivonacamat apthapipjjät ucqhajj, jan mayampi uca alinac thaksupjjamti, cawquïri aceitunanacatejj kheparani ucanacjja, jaya marcat jutir jaketaqui, wajchataqui, viudataqui ucanacjja jaytapjjam.\n“Uqhamaraqui cunapachatejj uva yapuman uvanac apthapiscät ucqhajj jan mayampi thakherejj sarapjjamti, cawquïri achunacatejj kheparani ucanacjja, jaytapjjam jaya marcat jutir jaketaqui, wajchataqui, uqhamaraqui viuda warmitaqui.\nAmtasipjjam jumanacas Egipto marcanjja esclavöpjjäyätawa, ucatwa ewjjapjjsma take ucanac phokhañanacamataqui.


Global Voices Aymarata · Medios ciudadanos ukan qillqatanaka Aka tuqita Oceanía\nIsturyanaka Aka tuqita Oceanía 31 willka kuti phaxsi 2015\nButchulla arurux jayllintäwinakampiw ch'amanchasipki Qillqiri Eduardo Avila · Australia Butchula aruxa, isla Fraser - Australia markankirinakan arupawa, XX ukatpacha. Jichhax Butchulla arun wakicht'äwipampiw nayrar ch'amanchataski.\nMä machaq isla Yadua marka Qillqiri Josefa Ravuso · Fiyi Kawkir markatix ciclon Evan ukamp apatakatan ukan pruyiktupax qhipaqtataw jiqhatasitäna. Jichhax utt'ayasxatapatx wasitatw nayrar sartayasiski.\nOne Day on Earth: Uraqpachat película colaborativa waraqat uñt'ayapxi Qillqiri Juliana Rincón Parra · África Subsahariana Global Collaborative ukan video waraqat uñt'ayata: One Day on Earth sutini, Día de la Tierra (22 uru qasawi phaxsit 2012 marana) ukar uñanchata. Videox jayllintirinakaru,... 10 chinuqa phaxsi 2012


Pakistán: Mä motor ukax umampit aqti (funciona) ?\tJaqukipäw uñt'ayata/apkatata 30 sata qallta phaxsi 2012 13:55 GMT\nAk uñt'ayama: Mä ingeniero paquistaní ukax sataynawa mä k’añaskun motorapax umampiw sarnaqaspa. Agha Waqar Ahmad [en], motor uñstaninwa sapa uruw medio comunicacionakax jupataw parlapxäna, jupax mä celebrex tukti akampirus jupax walja programanakar saratayna.\n@Rabaail: taqpach biografianakax twitter turkt’añawa ‘aspirante a comediante’ kunatix aka mnä sawkawa amuyapxixa #WaterKit Akax Mä jan walt’awix tukti, anchhitax janiw mä prestigioso físico Paquistaníes aka motor uñjkiti. Cafe Pyala [en], jupax akan siwa:\nMitín ukax qhanan Pakistabí markan jan yatiyasin ajiwt'tatapat. Jamal Dawood uka jamuqata. Copyright Demotix (1/8/2012) Abdul Qadeer Khan eminete científico nuclear pakistaníx opinionakax janiw sum kutkiti, aka científico pakistnix Atta-ur-Rehman, jupax entrevistanakax Geo TV (Capital Talk) aruskiptäna ukat jupax yanaptañ aka moyor umat lurata churatayna. Amjad Hakro aruskipt'iwa [en]:\nAk uñt'ayama: twitter facebook reddit googleplusEmail Imprimiñataki QillqiriSalman Latif\nTranslated (es) byClaudia Parra\nVictoria Tinta Quispe Perfilan yanapiri »\tKullaka Mari, jallallt’atatawa aka qilqata ajaqukipt’atamata.\n30 sata qallta phaxsi 2012, 3:39 pm\tAkar jayst'ama Aka jayst'äwir jist'antama


Jilïr Irpirix lamar quta palla pallanakan 193 mara phuqhapxatap amtawiyi\nLamar quta palla pallanaka (Jamuqa: BTV)\nEvo Morales Jilïr Irpirix lamar qutan ch’axwir palla pallanakan 193 mara phuqhapxatapo amtawiyi, Tiquina municipion jikthaptawiyapxi, Chukiyawuna. Palla pallanakax markas arxatañ yatipxi sasaw sawiyi.\n“Palla pallanakax markasamp sasipxiwa, markasan kunkipawa. Palla pallanakax markas yäqayirïpxiwa, jan yaqha markanakamp apnaqayirïpxiwa, uñt’ayirïpxarakiwa. Palla pallanakax Bolivia markar yaqhanakamp yäqayapxañapapiniwa” sasaw arsuwiyi.\n1826 maran lapaka phaxsit 19 uru saraqkipanw uka palla pall tamx uñstayawiyapxi, Antonio José de Sucre jupaw lamar qutan ch’axwirinakx uñstayawiyi, Cobija lamar quta laqxanw uñstawiyi. Pirwamp Boliviamp mayacht’asipkän ukjaw 1836 marat 1839 marakam nayrïr ch’axwañ yampunakax uñstawiyi.\nPalla pallanakax markas jiltayir[ipxiwa sasaw jilïr Irpirix arsuwiyi. Markasar arxatañatakix juk’amp chachanak warminakar ch’axwañ yatichasipkakma sasaw Jilïr Irpirix sawiyi.\n“Bolivia markasan askip munañax wakiskiriwa, lamar qutan ch’axwir palla pallanakax juk’amp chachanakar warminakar markasar arxatañatak yatichapxañapawa ukhamarak yatichir palla pallanakas utjañapa” sawiyiwa./RAR


Romanos 11 - Holy Bible [Aymara Bible 1997] - (Rom 11)\nJichhasti jisct'aractwa: ¿Diosajj jupan ajllit marcaparojj janipunit muncjjpacha? Janiw uqhamäquiti. Naya quipcaw israelitätjja, Abrahaman familiapataraquïtjja. Benjamín castat jutiriraqui.\nDiosajj nayratpachwa israelitanacarojj jupanquirinacat uñt'asi, jichhasti janiw jupanacarojj apanucquiti. ¿Janit yatipcta cuntejj kellkatan Eliasan sarnakäwipat parlquis ucjja, cunjämtejj Eliasajj oracionapanjj israelitanacarus juchañchcataynas ucjja? Jupasti sänwa:\n“Tatitu, juman profetanacamarojj jiwayapjjewa, altaranacamas t'unjataraqui. Ucatsti naya sapaquiwa kheparjjta, nayarusti jiwayañ munapjjaraquitu” sasa.\nDiosasti juparojj sänwa: “Nayataquejj pakallko warank jakwa ajllista, ucanacasti janiw quillt'asipquiti uca Baal sat diosan nayrakataparu” sasa.\nUca quipcaraquipï jichhajj jupanacatjja mä juc'ajj jilt'asquejja, ucsti Diosaquiw qhuyapayasiñapan ajllisejja.\nDiosan munañap laycuquïchi ucajja, janiw maynin lurataparjamäcjjeti; [uqhamäspa ucqhajja Diosan qhuyapayasiñapajja janiw qhuyapayasiñäcaspati].\n¿Uqhamajj cunaraquisti? Israelitanacajj janiw jicjjatcänti cuntejj thakapcän ucjja. Ucampis cuntejj Diosajj ajllcän ucjja jicjjatapjjewa, mayninacasti chuymanacapansa kalaratäpjjewa.\nCunjämatejj Kellkatanjj sisqui uqhama: “Diosajj ajayu tokenjja jan amuyquirwa luri, nayranacapsa jan uñjquiri, jinchunacapas jan ist'quiri, jichhacamas uqhamaquïsquiwa.”\nDavidas saraquiwa: “Jupanacan jach'a mank'äwinacapajj mä sipitjam tucpan, uqhamat lanctapjjañapataqui ucat mutuyatäpjjañapataquiraqui.\nNayranacapasti jan uñjiri juyqhurac tucpan, ucat jiqhanipasti wiñayataquirac c'umjtpan” sasa.\nJichhajj jisct'aractwa: ¿Judionacajj lanctasisinjja jan mayampitaquipunit tincupjjpacha? Janiw uqhamäquiti, jan ucasti jupanacan jucha lurapjjatap laycuw mayninacajj khespiyasiñ jicjjatapjje, uqhamat Israelanquirinacajj uca quipca lurañ munapjjañapataqui.\nUqhamasti judionacan jucha luratapatejj aca oraketaquejj asquïchejja, uqhamarac jupanacan pantjasitapatejj jan judiöpquis ucanacataquejj asquiraquïchejja, ¡cunja sumaraquïnisa cunapachatejj judionacajj cutiquipstancani ucqhajja!\nJan judiöpctas ucanacaruw parlapjjsma. Diosatejj jan judiöpquis ucanacar qhitanchitojja, wali munasiñampiw irnakta.\nMuntwa marca masinacajjajj munapjjañapa jumanacjamäpjjañapataqui, uqhamat khespiyasipjjañapataqui.\nJudionacajj uqham apanucuta uñjasitap laycutï yakha marcanquirinacajj Diosampejj sumancañar purchi ucajja, ¿cunjämaraquïspa jupanacajj wasitata catokatäjjaspa ucqhasti? Ucajj jiwatanacata jactañäcaspas uqhamawa.\nNayrakat mistquis uca t'ant'atejj Diosataquïchi ucajja, t'ant'a masajj Diosar catuyataraquipï. Mä kokan saphipatejj Diosar catuyatächejja, layminacapas jupataqui catuyataraquiwa.\nYakhepa judionacajj layminacjama qhuchhuratächejja olivos kokatjja, ucat jumajj montenquir olivo laymjamäcasina uca suma olivor ayrcatatätawa. Uca olivosti judionacawa. Ucatpï jumajj uca saphitjja uma catoktajja, jupampiraquiw jactajja.\nUcampis janiw amuyasiñamäquiti uca kokan layminacapatjja juc'amp sumäcasmas uqhamjja. Amuyt'asimaya, janiw jumajj saphitpacha uca kokarojj catjjäsctati, jan ucasti uca kokan saphipaw jumarojj catjjästamjja.\nInas sischïta: “Uca layminacajj nayan ucar ayrcatatäñajjataqui qhuchhuratawa uca olivo kokatjja” sasa.\nChekpachansa jupajj qhuchhuratänwa jan iyawsañanïtap laycu, ucampis jumajj iyawsatam laycuquiwa uqhamätajja, ucatsti janiw jach'a jach'a tucuñamäquiti, jan ucasti ajjsart'añamawa.\nDiosatejj jan perdoncchejja uca kokan laymiparojja, janiraquiw jumarus perdonquiristamti.\nUñtamaya cunja sumas Diosajja, ucampis khoruwa chekaparaquiwa. Jumasti janiw jupat jithektañamäquiti, jan ucajj jumajj qhuchhokataraquïyätawa.\nMä toketjja judionacatejj wastat iyawsapjjanejja, jupanacasti wasitat uca kokarojj ayrcatataraquïniwa, Diosasti uc lurañataquejj ch'amaniwa.\nUcampis jumatejj jan judiöcasina montenquir olivota qhuchhuratäcasina ayrcatatäcsta ucajja, ucat sipans judionacajj chekpach laymïsinjja, juc'amp derechoniwa uca olivo kokaru wasitat ayrcatatatäñataquejja.\nJilatanaca, nayajj muntwa jumanacajj Diosan jamasan imantatäqui uca yatipjjañama, jan jumanacajj wali yatiñaninacjam tucupjjañamataqui. Ucasti acawa: Yakhep israelitanacajj chekpachansa chuymanacapjja kalarayasipjjewa, ucasti qhitinacatejj jan israelitanacäquis ucanacan mantañapcamaquiw lurasi.\nCunapachatejj take ucanacajj pasjjani ucqhajja, take israelitanacaraquiw khespiyatäjjani. Kellkatansti aqham siwa: “Khespiyirejj Sionat jutani, Jacobon juchapsa apakaraquiniwa.\nAcaraquïniwa naya toketjja jupanacampi arust'äwejja, cunapachatï juchanacap apakjjä ucqhajja” sasa.\nKhespiyasiñ toketjja, judionacajj Diosan uñisiripaw tucupjje, uqhamat jumanacajj khespiyasipjjañamataqui, ucampis Diosajj jupanacarojj munasisquiwa, jupanacat nayra awquinacapar ajllisitap laycu.\nCuntejj Diosajj churqui ucjja janiw aparasquiti, ni jupan jawsatapsa mayjt'ayquiti.\nUcampis jumanacajj nayrajj Diosarojj janiw jaysapcäyätati, jichhasti judionacan jan jaysapjjatap laycuwa Diosajj jumanacatjja qhuyapt'asipjjtamjja.\nUca quipcaracwa jupanacajj jichhajj arunacaparojj jan jaysapquiti, ucasti lurasiwa Diosajj jupanacat qhuyapt'ayasiñapataqui, cunjämtejj jumanacatjj qhuyapt'ayasipctam uqhama.\nDiosajj quicpacwa jan ist'irinacarus catjjasïnjja, uqhamat taketaquis qhuyapt'ayasiñapajj mayaqui utjañapataqui.\n¡Cunja sumas Diosan yatiñ cancañapajja, munañapasa, amuyt'apasa! Janiw jupan amtäwinacapjja khanañchcsnati, ni jupan thaquipsa amuyt'caracsnati.\n“Uqhamajj, ¿qhitirac Diosan amuyañapsti amuyt'isti? Jan ucajj, ¿qhitich jupar yatichi?\nJan ucajj, ¿qhitich Tatitur nayrakat churi ucat pago catokañataqui?\nTake cunasa Diosat juti, jupan lurataraquiwa, jupataquiraquiwa. Uqhamajj Diosajj wiñayataqui jach'achatäpan. Uqhamäpan.”


Apocalipsis 11 - Holy Bible [Aymara Bible 1997] - (Apo 11)\nUcatsti mä lawaraqui churapjjetu, tupt'añ lawar uñtata, sapjjaraquituwa: “Sartam, ucatsti Tatitun templopa tupt'anim, uqhamarac altarapsa, cawkhatejj ucan yupaychapqui take ucanacsa jact'aniraquim.\nUcampis ankäjj patiöquis ucjja janiw tupt'ätati. Uca patiosti jan judiöpquis uca jakenacaru catuyatäjjewa. Uca jakenacasti pusi tunca payani phajjsiraquiw aca Tatitun k'oma marcapjja taquisipjjani.\nNayasti pani testigojj qhitasinï nayjjat parlapjjañapataqui. Jupanacasti waranka pä pataca sojjta tuncani uruw parlapjjani, luto isimpi isthapita.”\nAca pä testigosti cuna pä olivo kokatejj utjqui, uqhamarac pä candelabro apnokatäquis Tatitun nayrakatapanjja ucawa.\nQhititejj aca pani testigonacar cuna jan walsa lurañ munanejja, jupanacajj lacanacapat nina ajjsupjje. Uca ninasti uñisirinacaparojj k'al naqhanti, uqhama naqhantataw jiwani qhititejj cuna jan walsa aca pani testigor lurapcani ucanacajja.\nAca testigonacajj munañanïpjjewa alajjpacha jist'antañataquisa, uqhamata jupanacajj Diosjjat parlapcanis uca urunacajj jan jallojj puriñapataqui. Munañanïpjjaraquiw umsa wilar tucuyañataqui, uqhamarac acapachar cunayman mutuyañanacampi t'akhesiyañataquisa, kawkha cutitï jupanacajj munapcani ucqha cuti.\nAmayanacapasti, cawquintejj Tatitojj ch'accatatäcäna uca jach'a marcan callenacapanwa jiwat jaktatäscani. Uca marcasti mä arunjja Sodoma, uqhamarac Egipto sataraquiwa.\nQuimsa uru chicaniraquiwa take casta jakenaca, cunaymani parlani jakenaca, take marcanacata ucanacaw uca jiwatanacjja uñjapjjani, janiraquiw imantayapcaniti.\nAca oraken jaquirinacasti wali cusisipjjani uca testigonacan jiwapjjatanacapatjja. Cusisiñatsa jupanaccamaraquiw cunanacsa wajjt'asipjjani, aca pani Diosan parlirinacapasti jakenacataquejj jan walïnwa uca laycu.\nUca quimsa uru chicani pasatatsti, Diosajj jactayjjewa uca pani testigorojja, jakenacasti jupanac uñjasajj wal ajjsarapjjäna.\nUca pani testigonacasti mä aru ist'apjjaraquïna alajjpachat jupanacaru art'aniri, saraquïnwa: “¡Acar maqhatanjjapjjam!” sasa. Jupanacasti mä kenayanjamwa maqhatjjapjjäna, uñisirinacapasti uñjapjjaraquïnwa.\nUca horasasti uca marcanjja mä jach'a orak qhathatiw utjäna. Uca marcata tunquïri partesti chhaktänwa, pakallko waranka jakenacaraquiw uca orake qhathatimpejj jiwarapjjäna. Chicat jakesti ajjsarañatsa alajjpachanquir Diosaruw yupaychapjjäna.\nPayïri t'akhesiñajj pasjjewa, quimsïrïqui ucasti jutaraquiniwa.\nPakallköri angelasti trompetapwa phust'asïna, ucatsti mä arunacaraquiw alajjpachana jach'at ist'asïna, aqham sasa: “Acapach marcanacajj Tatit Cristosaruw jakcatjjapjje. Jichhajj juparaquiw wiñayan wiñayapataqui apnakani” sasa.\nUcatsti uca pä tunca pusini jilïrinacajj, qhitinacatejj trononacapan Dios nayräjjana kont'atäsipcän ucanacajj ajanunacap orakcama alintasaw quillt'asipjjäna, ucatsti Diosaruw yupaychapjjäna,\nMarcanacajj wal colerasipjje, juman mutuyañ urusti puriniraquiwa, jiwatanacar taripañ horasamasa. Jumjjat parliri sirvirinacamarusti mä wajjt'äwi churaraquïtajja, uqhamarac jumar catuyasitäqui ucanacarusa, sutim jach'achirinacarusa, jisc'arusa, jach'arusa. Aca orake t'unjirinacarusa, jumajj t'unjaraquïtawa” sasa.\nUcatsti alajjpachanjja Tatitun templopaw jist'artäna, Diosan arust'äwi luratanacapäquis uca arcas uñstaraquïnwa. Ucatsti llijullijunaca, khejjokhejjonacaraquiw utjäna, wali ojjoñanaca, orak qhathatis utjaraquïnwa, chhijchhis wal puriraquïna.


“Qhititejj awquiparu, uqhamarac taycaparusa maldicini ucasti jiwayatäñataqui juchañchatäniwa. Jupajj awquiparu, uqhamarac taycaparuwa maldicejja, uca laycu jupa quipcaw jiwatapatjja juchanïscani.\n“Ucampis jumatejj Diosaru jan ist'cäta ni camachi arunacaparjamasa, leyinacaparjamasa sarnakcäta, cawquïri ewjjanactejj jichhüruna churcsma ucanacarus jan phokcaraquïta ucqhajj, jumanac patjjaruwa take aca maldicionanacajj jutani.\n“Uqhamarac qhititejj awquiparu, taycaparu maldiscani jan ucajj cuna jan wali arunacampis tokcani ucajja jiwañaparaquiquiwa.\n¡Ay cunaquïct nayajja, taycajja, jumaw wawachasista takenimpi waycasiñataqui, uqhamaraqui nuwasiñataquisa! Janiw qhitirus kollke mayt'cti, janiraquiw nayarus mayt'apquituti, ucampisa takeniw nayarojj maldecipjjaraquitu.\nCristojj leyin maldicionapatwa khespiyistu, jupajj juchanacas laycu maldicitaraquïnwa, Kellkatanjja aqham siwa: “Maldicitäpan take qhititejj mä lawaru warccatatäqui ucajja” sasa.\nbendicipjjam maldicirinacamarojja, jumanacar jan wali parlirinacataquis orapjjaraquim.\n“Janiw janc'aqui colerasirïcti, wali jach'aw qhuyapayasiñajjajja, uqhamarac perdonaractwa ñankhanacsa, naya contra sayt'asiñanacsa, janiraquiw juchanirojj jan mutuyata jaytcaractti jan ucasti mutuyaractawa awquinacapan juchanacapatjja wawanacapan wawanacaparu” sasa.\nChacharusti saraquïnwa: —Warmimar ist'atam laycu, uqhamaraqui “Janiw mank'ätati” siscsma uca kokan achupat mank'atamatjja, jichhajj orakejj jucham laycuw maldicitäni; wali ch'ama tucusaraquiw mank'añamjja achuyasïta, take jacañamanjja.\nCunjämatejj chhakat jamach'isa, jan ucajj golondrina sat jamach'isa laka tokena maysar maysar jan tapani jalnakasquejja, uqhamawa maldicionajj ina ch'usatjja janiw wact'caraquispati.\nJaniw ucanacar quillt'asïtati ni yupaycharaquïtasa; nayätwa Diosamajja wali ch'amani, janiraquiw muncti yakhampïpjjañamsa. Awquinacan juchanacapatsti wawanacan wawanacaparuw azot'iraquëjja, qhitinacatejj uñisipquitu ucanacaru.\nUqhamasti, qhititï Cristompëjjchi ucajj machak jakëjjewa. Nayra luräwinacasti tucusjjaraquiwa, jichhajj take cunas machakar tucutawa.\nWawanaca, jumanacajj Diosanquirïpjjtawa, atipt'apjjaractawa uca c'arinacaru; cawquïritejj jumanacampïqui ucajja, juc'amp ch'amaniwa jupanacampïquis ucat sipansa.\n Cunapachatejj David reyejj Bahurim sisqui uca chekaru purcän ucapachasti, Saúl reyin familiapat mayni jakew ucat mistunïna. Jupasti Gera sisqui uca jaken yokapänwa, Simei sataraqui, aca jakesti cunayman jan wali arunacampiw Davidarojj arnakaraquïna. Davidarusa, uqhamaraqui oficialanacaparus kalampiw jakoniraquïna, reyejj pachpa jakenacampi uqhamaraqui jupan guardiapampi imantatäcchïna ucasa. Simei jakesti cunayman maldición arunaca arsuscaquïnwa David contra aqham sasa: “¡Acat saram, jake jiwayiri! Tatituw jumarojj mutuytam jakenac jiwarayatamata, Saulon familiapana, jupa lanti apnakaña munasina. ¡Jichhajj Tatitojj Absalón wawamaruw reyïñjja catuyjje, acajj jichhajj juman pachpa ñankha luratanacam laycu t'akhesiscaractajja, jumasti mä jake jiwayiritawa!” sasa.\n Janiwa uca diosanac nayrakatan alt'asïtati, janiraquiw yupaychätasa, naya sapaquïtwa jumana Tatitu Diosamajja, janiw muncti yakhanacampïpjjañama, nayaraquiwa mutuyaracta awquinacan juchanacapatsa, uqhamarac cunapachatejj nayar uñisipquitu ucqhajja wawanacarusa, allchhinacarusa, allchhinacan wawanacaparusa. Ucampis nayajj qhuyapt'aytwa waranka wawanacapan wawanacaparu, qhitinacatejj munapquitu, uqhamarac camachi arunacajjarus phokhapqui ucanacarojja.\njan ucasti sänwa: —¿Nayasti anütti juman lawa ayt'ata nayampi nuwasiri jutañamataquejja? —sasa. Ucat Davidarojj uca filisteo chachajj diosapan sutiparuw maldicïna.\nQhititejj jucha lurqui ucaw jiwascanejja. Wawajj janiw awquin juchapatjja phokcaniti, awquis janiw wawan juchanacapatjja phokcaraquiniti. Asqui jakejj asqui lurataparjamaw suma wajjt'asïwi catokani, ñankha jakesti ñankha lurataparjamaraquiw mutuyäwi catokaraquini.\n “Uca urunacanjja janiw wasitat parlatäcjjaniti: ‘Awquinacaw c'allc'u uvanac mank'apjjejja, ucat wawanacan laca ch'aqhanacapajj ñusaratcamaquejja’ sasa. Qhititejj c'allc'u uvanac mank'qui ucanacan laca ch'aqhanacapaw ñusarascanejja. Sapa maynisti juchapatjamwa jiwascaraquini” sasa.\n Wali amuyt'asirïpjjam, janc'aquïpjjaraquim, jumanacar uñisir Supayasti mä leonar uñtataw warart'asisa sarnakasqui qhitiru mank'antañataquisa. Uca Supayataquisti wal sayt'asipjjam iyawsañanacamanjja, yatipjjaraquim walja jilatanacan jumanacjamaraqui take chekan t'akhesipjjatapjja.\n Chacharusti saraquïnwa: —Warmimar ist'atam laycu, uqhamaraqui “Janiw mank'ätati” siscsma uca kokan achupat mank'atamatjja, jichhajj orakejj jucham laycuw maldicitäni; wali ch'ama tucusaraquiw mank'añamjja achuyasïta, take jacañamanjja. Orakesti ch'aphinaca, uqhamarac jan walinacwa achurapïtam, ucatsti pampanquir kokanacan achunacapwa mank'apjjäta. Sapüru mank'añamsti jump'imampiraquiw jicjjatäta, cuna lak'ata luratäctatejj ucar cutt'añamcama, lak'ätawa, lak'aruraquiw cuttäta —sasa.\n Tatitusti saraquïnwa: —¿Cunatsa uc lurta? Jilaman wilapa oraker wartctasa ucaw nayarojj art'asinitu, nayan cunatejj chekapäqui uca uñjañajjataqui. Ucat jichhajj jumajj maldicitäyätawa, jilaman wilapas wartasqui uca oraketsa jakonucutaraquïyätawa, jumaw jilamarojj jiwaytajja. Orakjja wal lurascäta ucasa, janiw achunacajj achurapcätamti. Aca orake muyusaraquiw sarnakäta, janipuni samart'añ jicjjatasa —sasa.\n Sem, Cam, uqhamarac Jafet ucanacaw Noen wawanacapänjja, cawquïrinacatejj arcat mistunipcän ucanacajja. Cam jakesti Canaanan awquipänwa. Aca quimsaniw Noén wawanacapajja, jupanacan wawanacapampisti wastatwa aca orake phokhantapjjäna. Noejj yapu jakënwa, juparaquiw uva yapuchañjja uñstayäna. Mä uruw Noejj vino umantäna, ucatsti umjasïnwa, carpapa taypin k'alalpacha liwisiscaraquïna. Cunapachatejj Canaanan awquipa Cam jakejj, uqham k'alalpacha awquipar uñjän ucqhajj pani jilanacapar yatiyiriw saräna. Ucatsti Sem, uqhamarac Jafet wawanacapajj mä capa catusin ucampiw janjjatapjjäna, uqhamat awquiparojj imjjatapjjäna. Jan k'alala uñjañ munasasti, jupanacajj kheparuw jithektjjapjjäna, maysa toke uñtasa. Cunapachatejj Noejj umatap apartayasisin sartjjäna ucapachajj, cuntejj sullca yokapajj juparu lurcatayna uc yatisajj, aqham sänwa: “Canaanajj maldicitäpan, pani jilanacapan sinti esclavopaw tucuraquini.” Ucatsti sascaquïnwa: “Tatitu Diosajjay Sem chacharojj bendispan, Canaanasti esclavoparaquïpan. Diosajj munpan Jafet wawajjan waljanïñapa, Sem wawajjan orakenacapan jacaracpan, Canaanasti esclavoparaquïpan” sasa.\n1 Reyes 2:32-46\n Tatituwa jupana jiwatapatjja juchañchascani, Joab chachasti jan awquejjaru yatiyasawa, jupat sipansa juc'ampi pä asqui suma chachanacaru cuchillompi chhokhontasina jiwayäna: Ner jaken Abner yokaparu, jupasti Israelan ejercitopan jilïripänwa, Jeter ucan Amasa yokaparuraqui, jupasti Judá ejerciton jilïriparaquïnwa. Jupanacana jiwayatata juchasti Joab chachjjancaniwa, uqhamarac jupat saraker wawanacapjjancaraquiniwa wiñayataqui. Ucampis Tatitun samarañapasti Davidampipunïscaniwa wiñayataqui, uqhamarac jupat saraker wawanacapampiraqui, utapana, tronopanaraqui. Ucatsti Benaía chachajj sarasinjja Joab chacharojj jiwayanïnwa. Ucatjja Joab chachajj wasaranquiri utapa jac'ana imt'atäjjänwa. Ucjjarusti reyejj Benaía chacharojj ejerciton jilïripatwa uchäna Joab lanti, uqhamarac Abiatar sacerdote lantjja Sadoc sacerdoteruraquiwa ucharaquïna. Ucatsti Simei chacharuw jawsayanïna, aqham saraquïnwa: —Jerusalén marcana mä uta lurasim, ucan utjañamataqui. Ucampis ucatjja janiw cawcsarus mistütati. Cunürutejj ucat mistüta, Cedrón sat uma jalsunaca maqhatäta ucqhajja jiwätawa, ucjja sum catokasim, ucatsti jumaw juchanïscäta. Simei chachajj reyirojj sänwa: —Waliquiwa, phokhäwa cuntï juma jach'a reyejj sisquista ucjja —sasa. Simei chachasti Jerusalén marcanjja jaya maranacawa jacäna. Ucat quimsa mararusti, pani esclavonacapawa jupat jaltjjapjjäna, Aquis chachampïñataquiw sarjjapjjäna, jupasti Maaca chachan yokapänwa, Gat ucan reyiparaqui. Cunapachatï Simei chacharu yatiyapjjäna pani esclavonacapajj Gat marcancatapa ucqhajja, jupajj sartasisinjja asnopa caront'asisin Gat chekaruw sarawayäna, cawqhanccäntejj Aquis chachajj ucqharu, esclavonacapa thakeri. Simei chachajj Gat chekata pani esclavonacapampi cutt'ancäna ucqhajja, Salomonajj yatïnwa Simei chachajj Jerusalén marcata mistuwayatapa Gat chekaru, ucatsti niya cutt'anjjataparaqui. Ucatsti reyejj Simei chacharuw jawsayanïna, aqham sasa: “¿Janiti Tatit laycu juramento luraycäyäsmajja, uqhamarac ewjjaraquïyäsmajja, cunürutejj cawqharusa mistüta ucqhajja chekpachanwa jiwäta sasinjja? Ucatsti ¿janiti siscäyätajja: ‘Waliquiwa jumarojj ist'ämawa’ sasinjja? ¿Cunatsa jan phokctajja uca juramento luratamampejja Tatiturojja, ni cuntï siscsma ucarusa ist'caractati?” Jumajj sumwa yattajja cuna jan waltejj David awquejjaru lurctajja ucjja. Ucatwa Tatitojj wact'ayi cuna jan waltejj lurctajj ucjja juma pachpa catokañamataqui. Ucampis Salomón reyejj bendicitäniwa, uqhamarac Davidan tronopasti wiñayataqui utt'ayatäniwa Tatitun nayrakatapana. Ucatsti reyejj ordenänwa Joiada ucan Benaía yokaparu, jupasti mistunisinjja jiwayänwa Simei chacharu. Uqhamatwa reinopajj sum sayt'awayäna Salomonan amparapana.\nUcat warmipasti saraquïnwa: —Jumajj uqhampachasa suma asquïñjja munascactawa, ¡ñankhacham Diosaru, ucatsti jiwjjam! —sasa.\nWarmejjasa janiw jac'ayascjjetuti, jan ucasti jarc'akasjjetuwa, nayajj jupar achict'asquipansa. Pachpa wawanacajjataquis ajjtascañäjjaractwa.\n Jichhajj jilatanaca, ch'amañchasipjjam Tatitumpi, uqhamarac jach'a ch'amapampisa. Jarc'akasipjjam take armanactejj Diosajj churapctam ucanacampi, Supayan c'ari arunacaparu atipjañataqui. Janiw jakenac toketi nuwasctan, jan ucasti alajjpachanacanquiri ñankha ajayunac tokewa, qhitinacatejj aca ch'amac oraken munañampi apnakapqui ucanac contraw nuwastanjja. Uqhamajj catjjarupjjam kawkha armanactejj Diosajj churapctam ucanaca, uqhamat jan wali urun atipjapjjañamataqui, uqham lurasinsti juc'amp ch'amani sayt'apjjañamataqui. Ch'amani sayt'asipjjam, cheka cancañampi wac'antata, ucatsti cheka sarnakañampi imt'atäpjjaraquim cunjämtejj mä soldadojj armadurampi pechopat imt'asquejj uqhama. Sumancañ arunac parlañatac waquichasipjjam, cunjämtejj mä soldadojj waquichasi zapato uscusisinjja uqhama. Ucatsipansa, iyawsañanacamajj mä escudjamäpan, Supayan akquir flechanacapat jarc'akasiñataqui. Khespiyasiñampisti mä cascompjam p'eker uscusipjjam, Diosan arupsti catjjarupjjaraquim mä espadar uñtata cuntejj Kollan Ajayojj churapctam uca.\nUcampis nayajj sapjjsmawa, qhititejj jilapampi colerasinejja, jilïrinacan tantachasïwipanjja juchañchatäniwa, uqhamarac qhititejj jilapar tokjjani ucasti jach'a jilïrinacan tantachasïwipan juchañchatäniwa. Uca quicparaqui ñankha arunacampi ñankhachani, jilapar jan walinac sirejja infierno ninataquïñapawa.\nucatsti takeni jucha lurapjjatap laycusti Diosampejj janiw catokatäpquiti.\naqham sänwa: “Canaanajj maldicitäpan, pani jilanacapan sinti esclavopaw tucuraquini.”\n Umasti wañantascaquïnwa, tunca phajjsina, mä uru sarakatarusti, kollu puntanacajj uñstjjaraquïnwa. Pusi tunca urunac pasjjepansti, Noesti cuna ventantejj arcar usccatayna uca ventanwa jist'ari, ucatsti cuervo sat jamach'wa antutnucu, ucampisa uca jamach'ejj uma patanjamwa jalnakäna ucsaru acsaru, uman wañakañapcama. Cuervo sat jamach'jjarusti, Noejj mä paloma antutnucuraquïna, orakejj uñstjjpachati janicha uc yatiñataqui, ucampis palomajj arcarojj cuttanjjaquïnwa, jan cawqharus puriñjamätapatjja, orakesti uman chhaktayatäscaraquïnwa. Noesti amparap loksusinjja palomaruw catokjje, arcaruw irpantanjjaraqui.


Bolivia: ¿Sartäwix kunjam chanirusa? TIPNIS uka thakhit wastamp unxtasiwi · Global Voices Aymarata\nJaqukipäw uñt'ayata/apkatata 27 Llamayu phaxsi 2012 7:00 GMT\nAka blog ullart'apxañäni عربي, Français, Español, Malagasy, বাংলা, English\nAka post ukax Relaciones Internacionales ukat Seguridad jall ukxatawa [en].\nBolivia suyun que planea cruzar el Territorio Indígena ukat Parque Nacional Isiboro Sécure (TIPNIS) ukha chiq jist'añ amta, markachirinakax 27 uru qasawi phaxsit 2012n Trinidad markat kayuk La paz markar uka amta t'unjasiñapatak mayt'apxi.\n306 kilometro thakhi lurawix $415 waranqa waranqa ukhaspawa Bolivia ukat Brasil markanakan llumpaqa 2009n maran amataw rixuntatapa. OAS ukamp mä contrato lurasina\nTaypi sata phaxsin 2011 maranxa, indígenanakan walja urunak kayuk sarapxatapata, ukatx sartasirinakax La Paz markaruw purini, Evo Morales irpirix mä kamachi utt’ayi TIPNIS ukax jan llamt’kayaw (“intangible” o “intocable”), ukax uraq arxatir arnakjirinakatak (activistas) ukhamarak indígena tamanakatakix qhip qhipa arjam ukatuqit amuyat’ata.\nAka video ukax indijinanakan thakhi lurañ amtat arst'awinakapaw uñt'ayasi.\nUka thakhi lurañ amtax qhurut arsusuiwinak uñt'ayi.\nArsuwinkax plataformas de medios sociales, ukat yamakis Twitter (bajo la etiqueta #TIPNIS) ukan uñjasi. Mä Una de las preguntas jasa jiskt'awix siwa “#TIPNIS uksan thakhi lurasiñapampix iyawatat janicha?”\nJaysawinx akhamaw uñjasi:\nK'umiwinakax uka thakhi lurañatx walw utji Iniciativa Integración de la Infraestructura Regional Suramericana (IIRSA) Brasil uka markan yanapt'apampi.\nGustavo Soto jupat yatxatawipax blog CEADESC ukan uñjasi:\nAka blog ISN [en] ukaru mantasaw juk'ampinak uñjapxasma.


Amtanakar mä uñtäwi Rising Voices ukan microfinanciamientupataki · Global Voices Aymarata\n(es) ukan jaqukipiri\tCarmen Palomino\nJaqukipäw uñt'ayata/apkatata 10 Anata phaxsi 2012 7:24 GMT\nAka blog ullart'apxañäni عربي, Español, Malagasy, English\nAfghanistan markatpach Zimbabwe markakama, Rising Voices ukax uraqpachat (mundo) 124n markat 1175n amta katuqatayna. Maymarat sipans jilt’atawa, ukax askinjam medios ciudadanos ukanakamp markanakar puriñ amuyw uñt’ayi. Aka amatanak uñakipkasax ullirinakasaw qalltaw jawillt’awit uñacht’awinak yatiñ munapxpach sasaw lup’ipxta.\nÁfrica markatx Uganda ukat Kenya uka pä markaw nayrïr siqink walja mayiwinakampi. Juk’amp akanakxat uñt’añatakix aka sitio Wordle ukaruw mantapxasma. [en] Aka markan sutipax maya markanakan sutipampix ukch’apurawa.\nMarkanakan sutinakapawa – Aka jamuq jach'aptayañatakix limt'ama (clic).\n95% ukhaniw nayrïr kuti amtanakap apayapxäna, ukax sañ muniw 5% ukhax nayrïr jawillt’awin micro financiamientos de Rising Voices ukarux chikanchasipxiritayna, 2007n maran qalltapxatayna. Mayt’irinakarux amtapan amtäwinakap suma qhana qilqt’apxañapaw mayitänaPedimos, Yatichäwi (Educacion), Warmi, Chacha Warmi kankaña, Comunidades Indígenas, ukatx Sarantayäwi jal ukanakaw jilpach uñt’ayatäna.\nUka amatanak qilqat uñakipawix wali askïnwa. Aka arunak taypinw kawkir arunakas jilpach apanaqatak ukax uñjasispa.\nAmtanakan arunakapa – Jamuq jach’apatayañatakix limt’ama (clik)\nAkax 1175n amtatx janiw suma uñakipatakiti. Jutïrinw markanakan mä mapa uñjawin yanapapampiw suma uñakipatäni. Uka mapanx kawkir amatanakati Rising Voices ukar yatiyawinak uñt’ayañatak mayt’k ukanakakiw chikanchayatäni (incluidos).


Mä phaxsin pä uraq khathataw utjatapax México markarux aynacht’ayawayiwa · Global Voices Aymarata\nJaqukipäw uñt'ayata/apkatata 1 Taypi sata phaxsi 2017 18:10 GMT\nAka blog ullart'apxañäni Português, English, Malagasy, Ελληνικά, русский, 繁體中文, Español\nMéxico markax sata qallta phaxsin 2017 maranx pä uraq khathatäwimpix aynacht’ataw uñjasi. Nayrïri ukax 8.2 (grados en la escala de Richer) ukha ch’amanïnwa 7 uru sata qallta phaxsit utjawayi, walja jiwataw utjawayi juk’ampins Oaxaca ukat Chiapas. Päyirinsti Päyirinsti wasürukiw utjawayi ukanx walja yänakaw utjawayi, jiwatanakax jan jakt’kayawa.\nJaniw Juchitán ukakam puriñjamakiti. Ukampirus yaqha markanakan markachirinakapax thithitapxiw kunalaykutï jilïr irpirinakax janiw kuna yanaps puriyapkataynati, ukatx q’ipinak apxatat k’añaskunakaruw jalxatasin aparapxi. Akan nänakax yanapanak apthapisipktwa ukaw lakirañatak puriyatäni, janiw jilïr irpirinakjam yanapanakax imantatakaniti nï lunthatasitakanisa .\nMéxico –capital uksanx– 19 uru sata qallta phaxsitx jan armkay urupuniniwa. 32 maraw makiptxatayna, paypach uraq khathatiw aynacht’ayawayi markachirinakaw jiwat 12 waranqat jila aynacht’ata. 19 uru sata qallta phaxsin 2017 maran wasitamp uraqix khathattawayaraki, kunapachatï mä macrosimulacro lurasipkäna, sapa marapuniw ukax amtasita.\nPerisur (centro comercial en el sur de la capital) ukaruw yänak alañatak jutatayna. Pallapallanakax janiw mistupkasmat sasinw sapxitu, ukampirus kunapachatï juk’ampix ukhax jupanakampachaw jaltawayxapxi. Walja mamanakaw jisk’a wawanakamp ñakay ñak anqar mistupxäna. Wali mulljaskayanwa nayax jiwxaw sayatwa kunapachatï uta pirqanakax allirtanki.\nMexicano markachirinakax 19 uru sata qallta phaxsin 2017 maran uraq khathatawipampix wali mulljatapxänwa. Jamuqa, Raúl Morales jupaw iyawst’äwimp apkatata .\nInstituto Mexicano del Seguro Social qullayasiñ utanx jank’akiw usutanakar qullañatak phuqhapxäna.


Global Voices Aymarata » Elizabeth Riveraxa, qilqt’iri ukhamarak Global Voices ukan mä arut yaqha arur jaqukipiriwa · Global Voices Aymarata » Print\nJaqukipäw uñt'ayata/apkatata 25 Jallu qallta phaxsi 2011 4:09 GMT 1\t · Qillqiri Juan Arellano Jaqukipiri Victoria Tinta Quispe\nCategoria-naka: Latin America, Chile, Citizen Media, Digital Activism, Perfiles de Blogueros\nElizabeth Rivera  kullakax aka maranw Global Voices ukar purt'ani, ukhatx Global Voices españolataki, inglesatakix sapakutiw mä arut yaqha aruru jaqukipt'wayi, ukatax GlobalVoices españolataki, Global Voices Online ukatakis kipka qilqawinakapx qilqt'arakiwa. Jupatak mä qawqha jiskt'anakaw utji.\nKamisaki Elizabeth, jumxat arxayt'apxita, Kawkhatatasa, kawkhankasktasa, kuns lurta?\nKamisaki! Uraqpachankiritwa, México markan yuriritwa, ukhatx niya kimsa tunaka maraw makiptawyxi, walja wila masimpiw jakta. Kimsa jach'a markan suxta jisk'a markan jakawayta. Jichhurunx Santiago Chile markan jikxatasta, Global Voices ukar yanapt'asax mä (mercadóloga) ukhamaw jakasta.\nKunjamatas Global Voices ukat yatta, ukatx chikancht'asiraktasa?\nPrimavera Árabe  ukan yuritatawa, Twitter ukaruw cuentax jist'arta. Awatir jaqinakaruw arkta, jisnawa @JustAmira . Twitbon ukaw wal p'arxtayitu, ukatwa Global Voices ukar purta. Ukatx jank'akiw uka sitio ukan qilqatanak ullarta; ukatsti link ukan mä arut yaqha arur jaqukipañ yanapirinak munask uk uñjta ukat jista: «akatat nayaxa». Ukürpachaw chikanchasta. Jichhax janiw aru jaqukiprikikti, jan ukasti qilqawinak qilqt'xta. Wali kusisitatwa, akan chikanchasitajatxa, juk'amp chikancht'asiñ amtanitwa. Wali askinakw yatiqawayta, ukhamarak yaqha jaqinakarus uñt'awayta.\nKunjams aru jaqukipañataki, qilqañatak pacha apsta?\nMä juk'a (disciplina) ukakiw utjañapa. Kunawsati, jaqulipañax utjki ukhax mä uru, pacha churañatakix apst'astxa. Janiw kuns uka tukuyañkamax kurkti. Ukampirus jank'akiw qilqt'irita, ukatx yaqhanaks lurakiraktwa (jumax yatikstaxaya, irnaqaña, taykaña, chacha, qilqaña, masinaka, ukat juk'ampinakaw utji.) 🙂\nkunayman suxta jisk'a markan jakt sayatawa, ch'usasiwinakamat arxayt'apxita!\nJichhakiw amtasta, paqalquwa! México markanxD.F. , Cuernavaca , San Cristóbal de las Casas  ukatxCancún . Estados Unidos Irvine  ukan jakaniwayta, Chino , California paypach markana. Chile, Santiago  markana. México D.F. ukax yuriw markajawa. Californiax walja maranakaw yatintaniwayta, ukankarakiw mamajan wila masinakapaxa, jisk'atpach ukar saririyata. San Cristóbalanx mä marka tzeltal caphiya achuyirinakampiw irnaqaniwayta.\nMaysar sarañani, kunjams chilen yatiqirinakan unxtasipxatapat amuyta? jilïr irpirimp mä aruskipäwir puripxaspati?\n2011n yatiqirinakan sartasipxatapaxa  payïr chiqawa»revolución pingüina  sata» 2006n maratpacha. Nayan amuyatajatakix ukan sartasirinakax jilïr ipirinakapachawa. Yatichäwix kawkirit sipans askiwa. Janiw jach'a yatiqañ utanakan jan walt'awipakikiti.\nAmuyatatx Chile markax jiltañ munaskiwa, aski yatichaw amtaniñapawa. Jilïr irpirimp yatiqirinakampix markatak askwa thaqhapxi. Siti askichäwir puriñ munapch ukhax jilïr irpiriw jaysawinak jaysañ jaytjañapa, yatiqirinakax amuyt'apxañaparakiwa, kunas janiw mä urut yaqha ururux jikikiptkaspati.\nJumax jistati janiw jilïr irpirix ist'añ munkiti sasa?\nAmuyunakax waljaspawa. Yaqhipanakax asxarayasipxiwa kamachinakar ampar luqantaña, reformax qulqitakispaw jan ukax ch'amaspaw sasina. Yaqhipanakax yanapañs munapkiti. Qhurut arsusiwinakax yaqha t'aqanakat arsuwikaruw sarxi.\nKunjams amuyta uka sartasiwitxa?\nMachaq uñstawinakax askiwa. Khitis amuyunakapx arsukispawa. Ukax democraciatakix askiwa. Ukampirusa, foros ukanakax mayjat uñacht'ayasi.\nKunats Global Voices ukan inak irnaqirita, kunats ONG ukan jan irnaqta?\nNayatakix conectasiñax kunayman tuqin aski. Carrera uka ajllkt ukatw akankta, ch'usasiñaw wal gustitu. Global Voices ukax sarawinakat ullart'irinakar amuyt'ayañan aski, ukhamarak yatiyawinaka, ukhamata arunakar jach'anchayañataki.\nTukuyañataki, aski lurawinakam akar yanapt'asiñatak jaytkta ukxat arxayt'apxita.\nNayatakix askikiw chachajamp wawajamp mä virnis uru maleta wakichañaxa, ukat tuminku urux jan kuna jan walt'awin kut'ajañaxa. Markanak uñjañax wali askiwa, k'añask q'iwirirukiw kawkhans manq'añax uks jiskt'asipxirita. Ukampirus ullañax wal gustitu, jilpachax novelanaka, kunapachati wawajax yurxi ukhat janiw ancha pachanit ullañataki, jupamp anatañas wal gustitu.\nYuspajara Eli! jiwasan Editora Regional Silvia Viñas, aruskipawayapxiwa, aka video ukanx mä amtaskayatakiw qhiparani:\nElizabeth kullakar Twitter tuqin arkañat janipun qhipartapxamti: @elimaguire .\nURL to article: https://aym.globalvoices.org/2011/12/3390\n Primavera Árabe: http://es.wikipedia.org/wiki/Primavera_%C3%A1rabe\n San Cristóbal de las Casas: http://es.wikipedia.org/wiki/San_Crist%C3%B3bal_de_Las_Casas\n 2011n yatiqirinakan sartasipxatapaxa: http://es.wikipedia.org/wiki/Movilizaci%C3%B3n_estudiantil_en_Chile_de_2011\n revolución pingüina: http://es.wikipedia.org/wiki/Movilizaci%C3%B3n_estudiantil_en_Chile_de_2006


Jesusan jaktäwipa | ¿Jesusajj cheqapunit jaktpachäna?\n¿Kuna arutsa liytʼäta? Afrikáans Albanés Alemán Amárico Armenio Aymara Becol Birmano Bislama Búlgaro Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Cingalés Coreano Criollo haitiano Croata Danés Efik Enzema Eslovaco Esloveno Español Estonio Ewé Finlandés Francés Ga Georgiano Griego Groenlandés Guaraní Hebreo Hiligaynon Holandés Húngaro Ibo Ilocano Indonesio Inglés Italiano Japonés Kikuyu Kiniaruanda Kirguís Kwangalí Letón Lingala Lituano Luo Malgache Ngäbere (o guaymí) Noruego Oromo Polaco Portugués de Brasil Quechua boliviano Rarotongués Rumano Ruso Sepedi Serbio (Alfabeto cirílico) Serbio (alfabeto latino) Sesoto de Lesoto Shona Sranangtongo Suajili Sueco Tagalo Tai Tigriña Tsonga Tsuana Turco Twi Ucraniano Uruund Vietnamita Wayuunaiki Xhosa Yoruba Zulú Árabe\nNAYRÏR JANAN PʼEQEÑCHÄWIPA: JESUSAN JAKTÄWIPA. ¿JESUSAJJ CHEQAPUNIT JAKTPACHÄNA?\nJesusan jaktäwipa. ¿Jesusajj cheqapunit jaktpachäna?\nSARNAQÄWINAKAT qellqer Heródoto sat griego chachajj akham sasaw qellqatayna: “Qamiri egipcionakan jachʼa manqʼäw tukuyatarojja, mä ataúd cajonwa mä chachajj muytayirïna, ukanjja kʼullut khitsuta ukat pintʼata cheqpach jiwat jaqer uñtataw uktjäna, ukasti mä metro, jan ukajj 50 centimetronak ukchʼänwa, uk uñchtʼaykasajja akham sasaw sapa maynir sirïna: ‘Umtʼasim, manqtʼasim jiwjjat ukhajj jupjjamakejjatawa’” sasa. Uka arunak qellqatapatjja niya 2.500 maranakaw pasawayjje.\nUkhamjja, janiw egipcionakak amuyapkänti. Jichhürunakanjja, ukhamarakiw “manqʼtʼasiñäni, umtʼasiñäni ukat kusistʼañäni” sasajj sapjjaraki. Ukhamajja, jakañatï jiwañamp tukusjjchinejja, ¿janit jichhajj jakkasin kusistʼañajj wakiskaspa? Ukat ¿sum sarnaqañatak chʼamachasiñajj wakisiskakispati? Jiwañarutï taqe kunas tukusjjchejja, jichhürunakan sum jakasiñajj walikïskaspawa. Apóstol Pablojj ukhamarakwa jan jaktäwir iyawsapkäna ukanakat akham säna: “Jiwatanakan jakatatañapatejj jan cheqäkchi ukkhajja, kunjämtejj säwejj siski ukhamarakwa sisnajja: ‘Manqʼasiñäni, umtʼasiñäni, qhärurojj jiwjjchiñänejjaya’” sasa (1 Corintios 15:32).\nCheqpachansa, jiwatanakajj wiñayatakis armatäpkaspa ukham janiw Pablojj amuykänti. Jiwatanakajj jaktanipjjaspawa ukat wiñayatakiw jakapjjaspa sasaw taqe chuyma atinisïna. Cheqansa, mä wakiskir jaktäwiruw atinisïna, ukajj: Jesucriston jaktäwipänwa. * Ukat ukarakiw nayra cristianonakan iyawsäwinakap chʼamañcharakïna.\nUkhamajja, Criston jaktäwipajj ¿kunatsa jiwasanakatakejj wali wakiskirejja? ¿Kunjamatsa cheqapun jaktatap yatsna? Apóstol Pablojj kunjamsa Corintonkir cristianonakarojj uka toqet amuytʼayäna uk uñjañäni.\nCRISTOJJ JAN JAKTKASPÄNSTI\nCorintonkir yaqhep cristianonakajja, cheqpach jaktäwirojj janiw iyawsapkänti ukat yaqhepanakajj pächasipjjarakïnwa. Apóstol Pablon nayrïr carta qellqatapanjja, jaktäwitï cheqapun jan utjkaspa ukajja, kunanakas jan utjarakispa uk akham sasaw qhanañchäna: “Janitejj jiwatanakat jaktañ utjkchi ukasti, janirakipï Cristos jaktkpachäntejja. Cristotejj jan jaktkchejja, yatichapksmas uka arunakajj janipï kunatakis askïkitejja, jumanakan iyawsañanakamasa inamayarakipï. Ukhamächi ukajja, nänakajj kʼari parlirinakäpkiristsa ukhamäpjjaraktpï Diosatakejja. [...] Jumanakan iyawsatanakamajj janiw kunatakis sirvkiti, juchanakamanwa sarnaqasipkaraktajja. [...] Khitinakatejj Tatitur iyawsasa jiwapki ukanakajj chhaqtatäsipkarakiwa” sasa (1 Corintios 15:13-18).\n“Phesqa pataka jilatanakarurakiw uñstänjja, [...] uka qhepatsti Jacoboruw uñstänjja, ukhamarak taqe apostolunakarusa. Qhep qheparusti, nayarurakiw uñstawayitu.” (1 Corintios 15:6-8.)\nUka arunakajj cheqapunïskatap amuytʼayañatakejja, Pablojj akham sasaw qalltäna: Jiwatanakatï jan jaktanipkchinejja, Cristojj janirakiw jaktankasapänti. Ukat Cristotï jan jaktkchïnjja, Diosan arunakap yatiyañajj inamayakïspawa, mä arunjja, kʼarinaks parlksna ukhamäspawa. Cheqansa, Criston jaktäwipajj uka tiempon jakir cristianonakan iyawsäwip wal chʼamañchäna, ukat Biblian aka yatichäwinakap chikaw yatichasirakïna, sañäni: Diosan Apnaqäwipa, Diosan sutipa, Reinopa ukat jiwasanakan qhespiyasïwisa. Ukhamajj Jesucristotï jan jatkchejja, kuntï apóstol Pablompi ukat maynïr apostolonakamp yatichapkäna ukajj inamaya ukat kʼarikispänwa.\nCristotï jiwatanak taypit jan jaktayatäkchïnjja, cristianonakan iyawsäwipajj inamaya, chʼusa ukat kʼari arunakakïkaspas ukhamaspänwa. Ukampisa, Pablompi ukat maynïr cristianonakampejj janiw Jesusan jaktäwipatak kʼarisipkasapänti, jan ukasti Jehová Diosatsa kʼarisipjjarakispanwa, kunattejj Diosaw Jesusarojj jaktayi sasaw sapjjäna. Ukat ‘Cristow juchanakas layku jiwawayi’ sasin qhanañchapkän ukasa, kʼarirakispänwa, amuytʼañäni: qhespiyiritï jiwatanak taypita jan jaktayatäkchejja, ¿kunjamsa mayninakar qhespiyaspa? (1 Corintios 15:3.) Ukat Cristo layku jiwawayapki uka cristianonakan jiwatat jaktaniñ suytʼäwipasa inamayakirakïspawa.\nApóstol Pablojj akham amuytʼäna: ‘Aka jakäwinaktï Cristoru suyapjjstanjja, taqe jaqenakat sipansa jukʼampi llakkañatanwa’ sasa (1 Corintios 15:19, MT). Ukat maynïr cristianonakjamarakiw Pablojj tʼaqhesiyata, arknaqat uñjasïna ukat jaktäwi utjatap yatisinjja janiw jiwayañarus ajjsarkänti. Ukhamajja, jiwatat jaktaña yatichäwitï kʼarïspänjja, Pablojj mä loqhe jaqëkaspas ukhamaspänwa.\n¿KUNATSA JIWAÑAT JAKTAÑAJJ UTJAPUNINIW SASAJJ SISSNA?\nApóstol Pablojj jiwatat jaktañarojj janiw kʼarïkaspas ukham uñjkänti. Jesusajj jiwatanak taypita jaktayatätapjja jupajj yatïnwa ukat Corintonkir cristianonakarojj akham sasaw uka toqet qhanañchäna: ‘Cristojj juchanakas laykuwa jiwäna qellqatanakarjama; Sepulturaru imantatarakïnwa, ukatsti kimsïri ururuwa jaktarakïna, qellqatanakarjama; Ukatsti Cefasaruw uñstäna, ukjjarusti tunka payanpacharu. * Ukjjarusti, phesqa patakata jukʼampi jilatanakaruw uñstäna ukjpachäskiriru; ukanakatjja waljaniw jakasipki jichhakama, mayninakasti jiwarjjapjjewa. Ukjjarusti Jacoboruw uñstäna; ukatsti taqpacha apostolonakaru. Taqenit qheparusti, nayaruw uñstitu’ sasa (1 Corintios 15:3-8, MT).\nCristojj juchanakas laykuw jiwäna, sepulturar imantatäna ukat jiwatanak taypit jaktayatarakïnwa sasaw Pablojj qhanañchañ qalltäna. ¿Kunatsa jan pächasisa ukham sispachäna? Kunattejj walja uñjirinakaw utjäna. Jiwatanak taypit jaktayat Jesusajja, sapa maynirusa (Pablorus uñstarakïnwa), jukʼa jaqenakarusa, 500 jila jaqenakarus uñstarakïnwa ukat jupanakat waljanejj inas ukajj janiw cheqäkiti sapjjchïna (Lucas 24:1-11). Uka uñjirinakat waljaniw Pablon urunakapan jakasipkäna ukat jupanakaw cheqapunïskatap qhanañchapjjaspäna (1 Corintios 15:6). Cheqansa, mä paninir uka toqet qhanañchir istʼasajj janiw cheqäkaspati sasajj sissna, ukampis 500 jaqenakar istʼasajj janiw ukham amuyjjsnati.\nUkat Cristojj jiwänwa, sepulturar imantatänwa ukat jiwatanak taypit jaktayatänwa sasin Pablojj qhanañchkän ukhajja, pä kutiw “Qellqatanakarjama” sasin säna. Mä arunjja, Hebreo arut Qollan Qellqatanakan Mesiasjjat parlir profecianakaw phoqhasïna, ukhamatwa Jesusajj cheqpach jutïr Mesiasätap uñachtʼayäna.\nQellqatanakas qhanañchkchïna ukat uñjirinakas utjkchïnjja, Jesusan jaktäwipat pächasisipkakïnwa ukat jichhürunakan pächasirinakajj utjaskakiwa. Ukat yaqhepanakajj akham sapjje: Arkirinakapaw Jesusan jiwat cuerpop apsusin jiwatat jaktjjewa sasajj sapjjäna. Cheqansa, Jesusan arkirinakapajj janiw uk lurapkaspänti, kunattejj romanonakan soldadonakapaw sepultur punkun uñjasipkäna, ukat janiw kunjamats mantapkaspänti. Yaqhepanakajj akham sapjjarakiwa: Jesusan jiwatat jaktasin uñstkäna ukajja, aleq visionanakakiwa, sasa. Ukampis uka amuyunakajj janiw cheqaw sañjamäkiti, kunattejj kunayman cheqana ukat waljanirakiw Jesusarojj uñjapjjäna.\nUkat yaqhepanakajj akham sapjjarakiwa: Jiwatat jaktañajj utjiwa sapki ukajj Jesusan arkirinakapan uñstayatakiwa sasa. Ukhamäspäna ukhajja, ¿kuna askinaksa jikjjatapjjaspäna? Jesusan jaktäwipat qhanañchasajja, tʼaqhesiyata ukat jiwayat kunaw uñjasipjjañapäna. Ukampis Jesusan jaktäwipatï kʼarisapänjja, ¿taqe ukanak aguantapjjaspänti? Ukat Jerusalén markanjja, uñisirinakapan uñjatpachas uka toqet yatiyasipkakïnwa. Ukat uñisirinakapajj kunaymanitwa juchañchañ munapjjäna.\nJesusan arkirinakaparojj jiwatat jaktañ suytʼäwiw kunayman jan waltʼäwinakar saykatañatakisa ukat Jesusat yatiyaskakiñatakis yanaptʼäna. Jesusan jaktäwipajj cristianonakan iyawsäwip chʼamañchtʼañatakejj wali askïnwa. Nayrïr cristianonakajja, janiw mä yatjjattʼat jaqejj kunjamsa jiwayat uñjasïna uk yatiyañatak chʼamachasipkänti. Jan ukasti kunjamsa Jesusajj jaktayatäna uk qhanañchañatakiw jakäwinakap aptʼasirjamäpkchïn ukhas chʼamachasipjjäna. Kunattejj ukaw Cristötapa ukat Diosan Yoqapätapa, jakkirïtapa, chʼamanïtapa, jupanakar yanaptʼaskatapa ukat irpaskatapsa uñachtʼayarakïna. Ukampis Jesusan jaktatapajja, jupanakatakejj jiwatat jaktañ suytʼäwi utjatapwa uñachtʼayarakïna. Mä arunjja, Jesusatï jan jaktkaspänjja, cristianonakajj janiw utjkaspänti ukat jupatsa janirakiw kuns yatkasänti.\nUkhamajja, Criston jaktäwipajj ¿kunjamsa yanaptʼistu?\n^ tʼaqa 5 Biblian griego arut jaqokipatäki ‘jaktäwi’ siski uka arojja, “jiwatäjjasin mayampi jakjjaña” sañ muni, mä arunjja, kunjam jaqëkänti uka pachpa amuyuni, amtawini jaktaniñwa sañ muni.\n^ tʼaqa 13 “Tunka payanpacharu” sasinjja, ‘apostolonaka’ sañwa muni, Judas Iscarioten jiwatapat mä qhawqha urunakajj 11 apostolonakakikchin ukasa. Ukat Jesusan yaqha uñstäwipanjja, 10 apostolonakakiw tantachasisipkäna, Tomasejj janiw ukankkänti ukampis 12 apostolonakas tantachasipkaspa ukhamwa qhanañchasiraki (Juan 20:24).\nAKANAK SAPA KUTIW JISKTʼASIPJJE\n¿Khitinakas jiwatat jaktanipjjani?\n‘Jiwatanakat ñanqha jaqenakasa, aski jaqenakasa jaktanipjjaniwa.’ (Hechos 24:15.) Aski jaqenak taypinjja, Noé, Abraham, Sara ukat jupanakjam jan jitheqtas loqtir yaqha chacha warminakaw jaktanipjjani. Ukat ñanqha jaqenak taypinsti, Jehová Diosar jan uñtʼasin Jupan kamachinakaparjam jan sarnaqawayapki ukanakaw jaktanipjjarakini.\n¿Jiwatat jaktanipkani ukanakajj kawkins jakapjjani?\nYaqhepanakajj alajjpachan wiñay jakañatakiw ajayjam jaktanipjjani, ukat Cristompirakiw reyinakjama ukat sacerdotenakjam aka Oraqjjaru apnaqanipjjani (Apocalipsis 5:9, 10). Ukampis jila partejj wiñay jakañatakiw aka Oraqen mä paraison jaktanipjjani (Lucas 23:39-43).\n¿Kunapachas jiwatanakajj jaktanjjapjjani?\nAka Oraqen jan wali jaqenakajj tʼunjatäjjapjjani uka qhepatwa jaktanjjapjjani. Jesusajj waranqa maranak apnaqkani ukat aka Oraqejj mä suma paraisöjjani, ukhaw taqe jiwatanakajj jaktanipjjani sasaw Bibliajj qhanañchi (Apocalipsis 20:6).\nKuntï Pascua de Resurección amtapki ukajja, ¿Jesusan jaktäwipanjj utjpachänti?\nWankʼunaka, pintat kʼawnanaka, velanaka ukat lirio panqaranak Jesusan jaktäwip amtañatak apnaqapki ukajja, kʼari religionanakan uñstayatakiwa. Janiw Jesusan jaktäwipanjj ukanakajj utjkänti, jupanakakiw pascua de resurección amtañatak uñstayapjje. ¿Uka toqet yatiñajj wakisispati? Jïsa, wakisiwa. Diosan Arupanjja, cristianonakarojj kʼari yupaychäwinakat jitheqtapjjam ukat ‘Awkirojj ajayuna ukat cheqa kankañampin’ yupaychapjjam sasaw ewjjtʼi (Juan 4:23; 2 Corintios 6:17).\nJesusajj Diosawa sasaw yaqhep religionanakajj yatichapjje, ukhamäspajja, ¿khitis Jesusar jaktaypachäna?\nJesusajj janiw Diosäkiti, jan ukasti Diosan Yoqapawa. Diosan sutipajja, Jehová satawa ukat Juparakiw ‘jiwatanak taypita sartayäna’ (Romanos 10:9, MT). Biblia toqet yatjjattʼat mä jaqejj akham sänwa: “Janiw maynejj jupa pachpa jiwatat jaktayaskaspati ni Cristos jupa pachpajj jaktayaskaspänti”. *\n^ tʼaqa 38 Uka toqet jukʼamp yatjjatañatakejja, ¿Kunsa Bibliax chiqpachapuni yatichi? sat libron 7 ukat 8 jaljanakap uñjjattʼäta, ukajj Jehová Diosan Qhanañchirinakapan luratawa. Jan ukajja, Internetan www.jw.org/ay. siski uka cheqaruw mantasma.


Paulina Aguilera Muñoz kullakaxa, Autora de Global Voices ukhamanwa jas ukatwa jupar amtapxi · Global Voices Aymarata\n(es) ukan jaqukipiri\tSilvia Vinas\nJaqukipäw uñt'ayata/apkatata 18 Llamayu phaxsi 2011 13:13 GMT\nAka blog ullart'apxañäni Español, Malagasy, Ελληνικά, Français, srpski, English\nYatiyäwix Claudia sullka kullakapan correo electrónicoparuw puritayna: Paulina Aguilera Muñoz, chilenkir Global Voicesankir autorax jiwjataynawa janiw khitis suykanti.\nAmérica Latina ukch’pachan Global Voicessatak autora ukhamanwa Paulinampix nayrurukiw aruskipasipkta ukhamarak mä post qilqapta, mä blogger. Jupan jiwawipat yatiyawix wali muspañawa, Global Voices ukatakisa.\nPeriodista ukhamarak pä wawani, Paulinax Argentina, Nicaragua, Ecuador ukapachparakiw Colombia markanakan desarrollo, derechos humanos, género ukatx yatiyawinakxat irnqt’awayi. Blogs ukanakx walja markanakaruw Vagabundos/as jupanakatak apana ukatx Kanguro: Turismo Seguro ukatx Barato jas ukanakaru.\nPaulinax Global Voices ukatak qillqañx qalltawayanwa jallu qallta (septiembre) 2010 marana.\nAmérica Latina, ukch’pachatwa condolencianak apayanipxi, jisnawa: India, Serbia, Corea del Sur, Suecia, Bahrein, Maldivas, Perú, Tanzania, Ucrania, Túnez, Francia, Pakistán y Estados Unidos, uksa markanakata, masinakapax walwa amtasipxi.\nSolana Larsen [en], Redacción de Global Voices uksan k’uk’uwa, ukatx qilqawayiwa: «Nayax amtwa, kunati jupax warminakana, indigenanakan derechunakapatw arjatirïna, bloger ukjamarakinwa. Post Paulina kullakax blogupan qilqirina. Blog Action Day [en], ukanx q’uma umax pueblos indígenas jupanakatakix mä derechowa sasaw qilqt’awayäna.\nFelipe Cordero chilenkir autor jilax siwa, Paulina kullakan Chile ukhamarak América Latina markan derechos humanos ukjata qilqäwipax wali muspañaw Global Voicesatakixa. Firuzeh Shokooh Valle, editora Español arutxa, jupas kipkarakiw post Paulinat Natividad Llanquileowjat, Mapuchenakan Chile martkan manq’at mutuñakapkan uka arsuwi amti. Ela Stapley [en], Global Voicesatak jaqukipiriwa, jupax Paulina un incendio en una prisión en Chile uka qilqatatwa amti: «Nayatakix wali aski qilqatanwa, kunalaykuti jupax qilqkan ukhax amtayistanwa. Jist’antatanakax jaqipxarakiwa sasina”.\nPaulina kullakax Ecuador markan 30 jallu qallta phaxsin 2010 maran palla pallanakamp ch’axwawix utjakan ukan qilqawimpiw yanapt’asina. Ecuatoriano Milton Ramírez jupa jaqukipirin yanapt’ata aski qilqawina [en] manq’a mutuñankawjata.\nGlobal Voices ukatx jupan aski lurawipamp phuqhatapx amtapxapuniñaniwa. Nayax mä suma jaqi masitapata, mä ejemplar warmitapatx amtapuniwa. Pani phuchhaparu, awkiparu, kullakanakaparu, masinakaparuw sentido pésame apayta.\nSutixax Miguel Huancawa,.\nNayax akch’apachaw Aymar ar yatichta, akch’apacharakiw jiwasanakan sarnaqawisxat aksa\ntuqina, uksa tuqina, khaysa tuqinakans uñt’ayta.\nJumanakan Aymar arxata(lengua), Aymar jaqinakxat yatiyapxatamax sumawa.\nUka amuyunakampiw juk’amp juk’amp sarantasipktan. Uka suma amtanakamampix akat uksarus walikiw sarantasipkakiñäni.\nUkhamax kullanak jilatanaka, jumanakarux mã suma aruntawi, apayanipxsma.\nYamas kullaka Paulainarux taqi chuymampiw aruntanta. Walins jan walins sarantasipkakiñäniwa.\njallalla ! !\n30 Llamayu phaxsi 2011, 10:24 am\nJilata Miguel, wali jallallt’atataw uka ch’amancht’awimata, jïsa Aymar arusx wal wa jach’anchayañasa, Aymar arutx uksans aksans kawkhans arsusipkañasakiwa.\n30 Llamayu phaxsi 2011, 2:30 pm


Éxodo 32 - Holy Bible [Aymara Bible 1997] - (Éxo 32)\nUcampis jakenacajja Moisesajj jan janc'as kolluta sarakanjjatapatsti Aaronar muyuntasinsti sapjjänwa: —Mä diosanac lurarapipjjeta jiwasaru irpañapataqui, cunapunejj Egiptota apsunquistu uca Moisesampejj pasjjchi, janipuniw cunas yatiscjjeti —sasa.\nUcatsti Aaronajj sänwa: —Warminacamana, wawanacamana jinchunacapancqui uca kori aretenaca apthapisa apanipjjam —sasa.\nUcatsti take jakenacawa jinchunacapancqui uca kori aretenaca apsusina Aaronan ucaru apapjjäna.\nAaronasti uca kori aretenac catokasinjja ninampiw umatatayäna, ucatsti mä vaca kallur uñtatwa lursüna. Ucat jakenacajj sapjjänwa: —¡Israel, acawa Egiptota irpsunctam uca diosamajja! —sasa.\nUcat Aaronasti uqham uñjasinjja uca vaca kallur uñtasit yakha dios nayrakatarusti mä altarwa lurt'äna, ucatsti jach'at art'äna: —¡Arumanthisti fiesta lurañäni Tatitur jach'añchasina! —sasa.\nUcat khepa arumarjisti sartasinjja sacrificionac nact'ayasinwa loktapjjäna sumancthapiñataqui. Ucatsti jakenacajj wal mank'apjjäna, umapjjäna; uqhamarac wali cusisipjjaraquïna.\nUcatsti Tatitojj Moisesarojj sänwa: —Sarakawayam ucatsti uñjanim, Egiptota irpsuncta uca jakenacamajj jan walt'añaruw puripjje.\nJupanacasti janc'aquiw saraktapjje nayajj sarapjjam sapcsma uca thaquitjja. Uqhamarac kori umatatayasaw mä vaca kallu lursusipjje, jichhasti ucaruwa yupaychasina sacrificionac loktasipqui. Ucat sapjjaraquiwa: ‘¡Israel, aca diosamawa Egiptot irpsuntamjja!’ —sasa.\nTatitojj Moisesarojj sascaquïnwa: —Nayasti aca jakenacar uñjasinjja amuytwa, chekpachapuni jupanacajj jan suma amuyt'asirïpjjatapa.\n¡Jichhasti nayaru jaytita, nayasti wali coleratätwa, ucatsti jupanacarojj take t'unjäjja! Ucampis jumarojj mä jach'a marca tucuyäma —sasa.\nUcat Moisesajj Tatitu Diosaparuw mayïna aqham sasa: —Tatitu, ¿cunatsa colerasïta jakenacamataquejja? Juma pachpajjay Egipto marcatjja irpsunstajja jach'a ch'amamampi, uqhamarac jach'a cancañamampejja.\n¿Cunjämaraqui jaytätasti Egipcionacaru aqham sas parlirsti: ‘Diosasti jan wali amtäwimpiw irpsuwayi wasara kollunacana jiwarayañataqui, uqhamat aca oraketa chhaktayañataqui’ sasa? Uqhamasti janiquiy colerasimti, cuntejj amtcta ucjja armasjjaquimaya janiquiy jan walt'añar uscumti.\nAmtasimaya Abraham, Isaac, Israel uca sirvirinacamata. Jupanacarusti juma pachpaw juramento lurasina sistajja: ‘Nayajj jumanacan wawanacaman wawanacaparusti alajjpach warawaranacjama waljwa tucuyäjja, ucatsti cawquïr oraktejj jumanacar churañataqui arsupcsma ucjja churäwa wiñayatac mä herenciat catusipjjañapataqui’ —sasa.\nUcampis Tatitojj jakenacar cun lurañataquitejj amtas arscäna ucjja janiw lurcjjänti armasjjänwa.\nUcatsti Moisesajj kollutjja sarakanjjänwa, Diosan camachinacapajj kellkatäqui uca pä tablanacas amparanacapar apt'asita. Uca tablanacasti puraparu kellkatänwa.\nDios pachpawa tablanaca luräna, jupa pachparaquiw uca tablanacarojj kellkaraquïna.\nJosué chachasti jakenacan arnakasitanacap ist'asinjja Moisesarojj sänwa: —Campamentotjja nuwasirinacjam arnakasirinacaw ist'asi —sasa.\nUcat Moisesasti saraquïnwa: —Janiw atipjirinacan cusisiña k'ochunacapjamäquiti, ni atipjatanacan llaquit k'ochunacapjamäquisa, jan ucasti nayajj yakha casta k'ochunacwa ist'tjja —sasa.\nUcat Moisesasti campamentor jac'achasisasti, uñjänwa korit lurata vaca kallu, uqhamarac thokhorinaca, ucatsti wali colerasisawa amparanacapancqui uca tablanacamp jakt'asinjja kollu cayuru jisc'a jisc'a t'unjäna.\nUcampis uca korit lurat vaca kallu catusinjja ninampiw phichcatäna, ucatsti lak'jam ñut'u q'iyjasinjja umaru willintasinwa uca umjja israelitanacarojj umantayaraquïna.\nUcat Moisesajj, Aaronarojj saraquïnwa: —¿Cunsa aca jakenacajj lurapjjtama? ¿Cunatsa aca jach'a jucha jupanacaru luraytajja? —sasa.\nUcat Aaronasti sänwa: —Tata, janiy nayataquejj colerasimti. Jumasti suma yattajja aca jakenacajj cunatejj jan walïqui ucacpun lurañ munapjjejja.\nJupanacasti sapjjetuwa: ‘Mä diosanac lurarapipjjeta nanacar irpañapataqui, Egiptot irpsunquistu uca Moisesarojj cunapunejj pasjjchi, janipuniw cunas yatiscjjeti’ sasa.\n—Ucampis nayasti sistwa: ‘Qhititejj korinïqui ucajj apanipjjam’ sasa. Ucat jupanacajja korjja churapjjetu, ucatsti nayajj uca korjja ninaru apantasaw umatatayta ucat aca vaca kallojj mistu —sasa.\nMoisesasti amuyänwa jakenacarojj jan qhitisa jarct'atapa, ucata uñisirinacapajj jupanacar jisc'achatapata, ucampis Aaronajj janiw jarct'añ puedcänti.\nUcat Moisesajj campamentoru mantañäqui ucqhar sayt'asisajj sänwa: —Qhitinacatejj Tatitumpïpcta ucanacajja nayampi mayachasipjjam —sasa. Ucatsti takpach Leví sat chachan wawanacapaw Moisesampi mayachasipjjäna.\nMoisesasti jupanacarojj sänwa: —Israelan Tatitu Diosapajj aqham siwa: ‘Sapakat mayni jumanacasti espada apjjarusiwayasinjja mantapjjam campamentoru, utat uta mantasinjja jiwarayanipjjam jilanacamaru, amigonacamaru; uqhamarac uta jac'anacamarusa.’\nLevitanacajj Moisesan arunacaparojj phokhapjjänwa, uca urojja quimsa waranka chachanacawa jiwarapjjäna.\nUcat Moisesajj saraquïnwa: —Jichhüruwa jumanacajj loktasisa Tatitut jilïrïña catokapjjtajja mayninacajj wawanacamaru yakhepanacajj jilanacamaru jan jaysapjjatam laycu. Ucatawa jichhürojj Tatitojj jumanacarojj bendicipjjätam.\nUcat khepa arumarjisti Moisesajj jakenacarojj sänwa: —Jumanacajj wali jach'a jucha lurapjjtajja. Jichhasti nayajj cawqhancquitejj Tatitojj ucqharuw maqhatäjja mayiñataqui, ucat inacha uca juchat perdonapjjeristam —sasa.\nUcampis Moisesajj, cawqhancquitejj Tatitojj ucqhar cutt'asinjja sänwa: —Chekpachapuniw jakenacajj wali jach'a jucha lurapjje korita mä diosa lursusisajja.\nUcampis nayajj achict'asmawa perdonamay juchanacapjja, jan perdonañ muncsta ucajja, ¡sutejja apsjjam cawquïr librorutejj kellktajja ucata! —sasa.\nUcampis Diosajj Moisesarojj sänwa: —Nayan librojjatsti, qhititejj naya contra jucha lurcani ucaruquiw sutipjja apsöjja.\nJichhasti saram, uqhamarac jakenac irpam cawqha chekarutejj siscsma ucqharu, nayan angelajjawa irpascätam. Nayasti jupanacarojj mutuyañ urojj purincani uca uruwa juchanacapat mutuyascäjja.\nUcatsti Tatitojj jakenacarojj mä usumpiw t'akhesiyäna, Aaronajj lurqui uca vaca kalluru yupaychapjjatap laycu.


Números 8 QA97 - Tatit Diosajj Moisesarojj sänwa: - Bible Search\nLamparanac aktayañ toket yatichäwinaca\n1Tatit Diosajj Moisesarojj sänwa: 2“Aarón chacharojj aqham sam: Cunapachatejj lamparanaca aktaycäta ucqhajj aqham luräta, khanapajj candelabro toker khantañapataqui” sasa. 3Aaronasti cuntejj Tatitojj Moisesar siscäna ucanacjja phokhänwa, lamparanaca candelabro toker khant'ayasa. 4Candelabrojj korita martillompi lek'sutänwa cayuta p'ekecama, Moisesasti uca candelerjja luränwa cunjämatï Tatitojj siscatayna uqhamarjama.\n5Tatit Diosajj Moisesarojj sänwa:\n6“Levitanacarojj mayni israelitanac taypitjja yakhachapjjam, ucatsti k'omachapjjaraquim. 7Uca k'omachäwsti aqham lurapjjäta: Jumaw ch'allaquipäta k'omachasiñ umampi, ucatsti jupanacajj janchipan ñic'utanacapsa take qhuchhurasipjjani, isinacapsa t'ajjsurasipjjaraquini, uqhamatwa k'omachatäpjjani. 8Ucatsti mä vaca kallu catusa, uqhamarac mä suma jac'u, aceitempi chaptasa, grano ofrendanac lurañataqui; ucatsti yakha vaca kallu juchanacat sacrificio loktañataqui. 9Jumaraquiw take levitanacaru Jiquisiñ Carparu jac'achayäta, uqhamarac take israelitanacarus tantachthapïta. 10Ucatsti levitanacarojj nayan nayrakatajjaruw uñstayitäta, ucat israelitanacajj jupanacaru amparanacapampi p'ekepjjaru lokjjatapjjaraquini. 11Aaronasti nayan nayrakatajjaruw levitanacarojj uñstayani, israelitanacan ofrendapjama, uqhamatwa levitanacajj nayan sirvirejjata catuyatäni. 12Ucatsti levitanacajj vaca kallun p'ekeparuw amparanacapampi lokjjatapjjani, ucapachasti mä vaca kalluw juchanacat sacrificio loktatäni, maynïristi levitanacar k'omachañataqui naqhantayasina loktataraquïniwa. 13Ucatsti jumaraquiwa Aaronampina, wawanacapampina nayräjjaparu irpäta, mä ofrendjama nayar catuyañamataqui. 14Uqhamatwa levitanacarojj mayni israelitanacatjja yakhachäta, jupanacan nayancañanacapataqui. 15Ucatsti jupanacajj Jiquisiña Carpan yanapiriwa sarapjjani, k'omachapjjaraquïtawa, nayaru mä suma ofrendjama loktasa. 16Take israelitanac taypitjja jupanacajj nayar catuyatäpjjatap laycu. Nayasti jupanacarojj catoktwa take israelitanacan jilïri wawanacap lanti. 17Take israelitanacan jilïri wawanacapasti nayancaraquiwa, cunjämatï uywanacapan nayrïri kallunacapajj nayancqui uqhama. Cunapachatejj egipcionacan jilïri wawanacapa jiwarayayäta ucqhajj, israelitanacan jilïri wawanacapjja nayataquiw jilt'ayasïyätjja. 18Ucampisa ucanac lantwa levitanacarojj catoktjja. 19Nayaw levitanacarojj ajllista mayni israelitanac taypitjja, ucatsti Aaronampiru, wawanacapampiruw catuytjja, israelitanac lanti yanapapjjañapataqui Jiquisiñ Carpana, uqhamat israelitanacatac perdón catokapjjañapataqui. Uqhamasti janiw israelitanacajj kollan chekar jac'achasipcaniti, janiraquiwa cuna jan walisa jupanacarojj purcaniti.”\n20Moisesasa, Aaronasa take Israel marcasa phokhapjjänwa cuntejj Tatitojj Moisesaru siscatayna levitanac toketa ucanacjja. 21Levitanacasti k'omachasipjjänwa, isinacapsa t'ajjsurasipjjaraquïnwa, ucatsti Aaronajj mä suma ofrendjamwa Tatituru catuyjjäna, mä k'omachäwi luräwi jupanacat lurasina. 22Ucatsti take ucanac lurasipanjja, levitanacajj Tatitumpi Jiquisiñ Carpan luräwinacapampi phokheriw sarapjjäna, Aaronana uqhamarac wawanacapampina jac'at uñch'uquita. Cunjämtejj Tatitu Diosajj Moisesaru arscatayna uqhamawa levitanacampejj phokhasïna.\n23Tatitu Diosajj Moisesarojj sänwa:\n24“Levitanacasti pä tunca pheskani maranitwa Tatitumpi Jiquisiñ Carpanjja luräwinacapjja kalltañapa, 25pheska tunca maraniruraquiw luräwinacapjja tucuyjjapjjani. 26Uca maranaca phokhatatsti, jilanacaparu yanapt'asipcaraquispawa Tatitumpi Jiquisiñ Carpan luräwinacapana, ucampis janiw sapüru lurcjjapjjaniti. Uqhamwa levitanacan lurañanacapjja apnakapjjäta.”